Press Online :: Politika :: Vučić: Lomača sa srpskim proizvodima u Kačaniku je kao paljenje jevrejskih knjiga u nacističkoj Nemačkoj\n22. 11. 2018.\nVučić: Lomača sa srpskim proizvodima u Kačaniku je kao paljenje jevrejskih knjiga u nacističkoj Nemačkoj\nPredsednik Srbije Aleksandar Vučić sastao se danas u Beogradu sa predstavnicima Srba sa KiM. On je, tokom sastanka paljenje srpskih proizvoda u Kačaniku uporedio sa "najgorom vrstom nacizma na delu", poručio da je prioritet Srbije da se sačuva mir, da Srbija neće zaboraviti Srbe na KiM, ali i da treba da se spremimo na "dugu i tešku borbu, pošto nezavisnost Kosova nećemo priznati".\n- Mere Prištine znače u potpunosti zabranu trgovine sa centralnom Srbijom, znači da ostajete bez vitalnih proizvoda, već i gaze, zavoja, svega drugog... Čak i kiseonik su nam zaustavili za našu bolnicu u Kosovskoj Mitrovici - rekao je predsednik Srbije Aleksandar Vučić nakon sastanka sa predstavnicima Srba sa Kosova i Metohije u Beogradu.\nTokom sastanka Vučiću su se obratili predstavnici Srba sa Kosova i zatražili pomoć i podršku Srbije.\nMilan Ivanović, direktor bolnice u Kosovskoj Mtrovici rekao je da bolnica ima zalihe potrepština za narednih 10 dana, a Vučić je na to odgovorio da će, ukoliko bude porebno, Srbija lekove slati kao humanitarnu pomoć.\nFoto: D. Goll / Tanjug\nVučić je rekao da zna u koliko se teškom položaju nalaze Srbi sa Kosova, bez obzira na to da li žive južno ili severno od Ibra.\n"Lomača u Kačaniku kao paljenje jevrejskih knjiga"\n- Reč je o nečemu što se do sada nije videlo nigde. Organizovanje lomača u Kačaniku je kao paljenje jevrejskih knjiga u nacističkoj Nemačkoj. Imamo najgoru vrstu nacizma na delu, kojim se neki ljudi ponose - dodao je Vučić.\nPredsednik Srbije rekao je i da je za Srbiju važno da su ljudi iz EU reagovali racionalno.\n- Želimo da verujemo da će EU svojim merama urazumiti Prištinu, ali da budem sasvim iskren, nisam siguran da će se to dogoditi - rekao je Vučić.\n- Voleli bismo da su tom snagom i jačinom reagovali prvi put kada su prekršili CEFTA sporazum. Želimo da verujemo da će svojim merama urazumiti Prištinu, ali nisam siguran, ne mislim da će se to dogoditi - kazao je Vučić.\nOn je na sastanku sa predstavnicima Srba pročitao vest o reakciji EU na stiuaciju na Kosovu u kojoj je navedeno da svi treba da se uzdrže od provokacija\n- Mi da prestanemo sa provokacijama - upitao je ironično Vučić.\n"Moramo da sačuvamo mir"\nOn je dodao i da smo "spremili nešto o čemu treba da razgovaramo i šta možemo kao zemlja u ograničenim uslovima da uradimo". Predsednik je dodao i da Srbe na Kosovu Srbija neće ostaviti na milost i nemilost, ali da je prioritet sačuvati mir.\n- I zbog vas i zbog nas i zbog cele Srbije moramo da sačuvamo mir. Mi imamo i robu, imamo i ekonomiju koja napreduje. Konačno je i životni standard ljudi krenuo da napreduje, a to ne možemo da ugrozimo i moramo da damo sve od sebe da izbegnemo svaku vrstu konfrontacije. Oni će pokušavati da nas uvlače u sukobe raznovrsnim provokacijma.a Moramo da budemo čvrsto jedni uz druge, da ostanemo zajedno i da sa svim mirnim dozvoljenim političkim sredstvima zajedno borimo - rekao je Vučić.\n"Treba da se spremimo na dugu i tešku borbu, pošto im nezavisnost nećemo priznati"\nHaradinaj je rekao da neće ukloniti takse dok Srbija ne prizna Kosovo. Ovo on nije sam smislio - ili ćemo strušiti vlast u Beogradu ili će nas priznati. Moramo da se spremimo za dugu i tešku borbu, pošto mu nezavisnost nećemo priznati.\nZabeleženi pokreti albanskih trupa\n- Predsednik Srbije Aleksandar Vučić preneo je danas na sastanku sa Srbima sa KiM da su zabeleženi pokreti albanskih trupa iz baza Belvedere i Vrelo ka severu pokrajine.\n"Iza toga stoje dve njihove moguće namere. Ponovo su uzeli onaj gliser kojim se Tači vozio na Gazivode, i u tom smislu moguće da kreću u kontrolu jezera, da pokazuju mišiće, ili da kontrolišu tzv. zeleni prolaz i spreče ulaz robe iz Srbije ka KiM", rekao je Vučić i dodao da je zbog toga nešto malo kasnio na sastanak.\nPratićemo situaciju i ovde, dodao je, i obaveštavati vas ukoliko bude promena na terenu.\nRakić: Situacija loša, Srbi uznemireni, pomozite nam\nPredsednik Srpske liste Goran Rakić rekao je danas da je situacija na Kosovu i Metohiji veoma loša, da su Srbi veoma uznemireni i pozvao Srbiju i predsednika Srbije da im pomognu u situaciji koju su stvorili latastrofalni potezi Prištine.\n- I do ovog trenutka srpski narod je bio u iskušenjima, ali ovom nerazumnom politikom Prištine doteralo je cara do duvara - poručio je Rakić na sastanku u Beogradu sa predsednikom Srbije Aleksnadrom Vučihem.\nOn je istakao da će predstavnici srpskog naroda biti ispred svog naroda, i neće dozvoliti da ih proteruju, da budu nemi posmatraci.\n- Imamo poverenje u vas i ocekujemo pomoć od vas - rekao je Rakić, dodajući da od naroda dobija poruke.\n- Mi ne mozemo da budemo mirni i trpimo ove katastrofalne poteze - rekao je Rakić i upitao da li je drzava Srbija uz njih, jer sami ne mogu da preguraju ovakve izazove.\nOn je ukazao i da Priština nije sama delovala, već da je očekivala i da je "dobila mig".\n- Kakva je alternativa ako naše bolnice ne budu imale lekova, deca namirnice, šta da radimo i kako da postupamo - zapitao je Rakić.\nNa pitanje predsednika šta očekuje da se uradi, Rakić je rekao: "Molim vas da nađete resenje, da nas podržite i budete uz srpski narod, mi sami ne mozemo, molim da nam pomognete".\nTakođe je dodao i da što pre žele da se vrate na Kosovo kako bi bili uz svoj narod i da ne dozvole da ih proteruju.\nSastanak predsednika Srbije Aleksandra Vučića sa predstavnicima Srba sa Kosova i Metohije održan je povodom odluke Prištine da uvede 100 odsto taksi na robu iz centralne Srbije.\nSastanku prisustvuju i potpredsednik vlade i ministar unutrašnjih poslova Nebojša Stefanović, direktor Kancelarije za Kosovo i Metohiju Marko Đurić, kao i generalni sekretar predsednika Republike Nikola Selaković.\nPredsednik je sinoć, komentarišući odluku Prištine, rekao da ta odluka nema veze sa ekonomijom, već da su to političke i politikantske mere.\nPodsetio je da je to jedna od najdrastičnijih mera, koja je razorna po odnose u regionu.\nVučić je poručio da će se Srbija boriti i zaštiti svoj narod na KiM i zamolio Prištinu da povuku odluku i razgovaraju sa Beogradom, kako bi se postigao dogovor i kompromis.\nNećemo uzvraćati bilo kakvim kontra merama, jer Srbija želi da ostane pouzdan partner u regionu, ali i u Evropi i svetu. Nećemo zaustavljati kamione, već želimo da postignemo razliku između odgovornog i neodgovornog ponašanja, kazao je Vučić obraćajući se sinoć nakon sednice Saveta za nacionalnu bezbednost.\nPotpredsednik Srpske liste Igor Simić izjavio je jutros da će zatražiti od predsednika Vučića na današnjem sastanku da obavesti međunarodnu zajednicu o najnovijem problemu.\nNajavio je i da će preneti predsedniku zabrinutost, bes i ogorčenje građana, zbog plana koje Priština sprovodi, a za koje je, kaže, Priština dobila zeleno svetlo iz određenih međunarodnih krugova.\nOd predsednika ćemo tražiti da iskoristi uvećani ugled koji sada Srbija ima da upozna međunarodnu zajednicu sa čim se Srbi suočavaju kako sutra ne bi bilo zašto se dešava to što se dešava na terenu, a to je iznuđen potez, rekao je Simić.\nKOMBINOVANI TEST, REŠENJA! Pogledajte ODGOVORE ...\nMali maturanti su danas na maloj maturi rešavali kombinovani test. Testiranje je završeno u 11 časova, a evo rešenja ...\nDačić: Srbija čvrsto protiv seksualn...\nŠESTORO POVREĐENO, TROJE TEŽE Teška ...\nVučić s ministrom odbrane Belorusije\nAmerikanci zaplenili 16 TONA KOKAINA...\nHOROR NA LIMU Telo novorođenčeta plu...\nHOROR NESREĆA U CRNOJ GORI Gliser na...\nPremijerka Brnabić danas i sutra na ...\nSRAMOTAN GOVOR MRŽNJE Savetnica crno...


Ostaje li bez posla 40 ljudi iz fri-šopova na aerodromima? - Vijesti.me\ndanas rasprava o oduzimanju licence firmi “Regal Impex”\nU “Regal Impexu” kažu da su iznenaađeni pozivom iz Ministarstva finansija i strahuju da bi toj kompaniji mogla biti oduzeta licenca za rad, a 40 ljudi bi ostalo bez posla. Tvrde da za 14 godina rada nijesu imali carinski, ni poreski prekrša Edit\n7124 pregleda 4 komentar(a)\nACG ima novog zakupca (Foto: Shutterstock)\nMilorad Milošević 21. februar 2020, 08:20\nPredstavnici Ministarstva finansija pozvali su zakupca fri-šopova na aerodromima u Podgorici i Tivtu - firmu “Regal Impex” na današnju raspravu u vezi sa postupkom oduzimanja odobrenja za rad slobodne carinske prodavnice ovoj firmi na terminalu u Podgorici.\nU “Regal Impexu” kažu da su iznenaađeni pozivom iz Ministarstva finansija i strahuju da bi toj kompaniji mogla biti oduzeta licenca za rad, a 40 ljudi bi ostalo bez posla. Tvrde da za 14 godina rada nijesu imali carinski, ni poreski prekršaj.\nPoziv zakupcu za usmenu raspravu za postupak oduzimanja licence poslala je generalna direktorica Direktorata za poreski i carinski sistem Biljana Peranović.\n„Uprava carina i Ministarstvo finansija u upravnom postupku požurili su da zatvore fri-šopove “Regal Impexa”, nezakonitim rješenjima”, smatraju u “Regalu”.\nNaglašavaju da su iznenađeni što ih kroz upravni postupak “pokušavaju izbaciti iz fri-šopova iako Privredni sud još nije odlučio o tužbi ‘Regala’ protiv Aerodroma”, kojom se traži nadoknade štete od 1,95 miliona eura. Prvostepena presuda u ovom sporu trebalo bi da bude poznata do polovine marta.\nPoslije zaključnog ročišta u sudu 11. februara, izvršni direktor ACG Danilo Orlandić kazao je da bez obzira na situaciju sa zakupcima, neće faliti proizvoda u fri-šopovima na aerodromima.\nACG je u septembru 2019. otkazao ugovor o zakupu “Regalu”, a novoizabrani zakupac fri-šopova “Air Rianta International” iz Dablina najavio je preuzimanje posla do 10. decembra, što se nije desilo. ACG naplaćuje zakup slobodnih carinskih prodavnica od “Regala”.


Vulin: Partneri svima, sluge — nikome - 01.03.2018, Sputnik Srbija\nVulin: Partneri svima, sluge — nikome\nU Svečanoj sali Doma Garde na Topčideru održana je svečanost povodom obeležavanja 5. marta — Dana Vojnoobaveštajne agencije (VOA), a tom prilikom ministar... 01.03.2018, Sputnik Srbija\npolitika, vesti, srbija, aleksandar vulin, vojska srbije, voa\n21:53 01.03.2018 (Osveženo: 21:56 01.03.2018)\nU Svečanoj sali Doma Garde na Topčideru održana je svečanost povodom obeležavanja 5. marta — Dana Vojnoobaveštajne agencije (VOA), a tom prilikom ministar odbrane Aleksandar Vulin poručio je da je Srbija partner svima, ali nikome sluga.\n„Partneri smo sa svima, sluga nismo nikome i ničija veličina ni sila nisu dovoljno opravdanje da učinimo bilo šta protiv sopstvenih interesa, protiv naše slobode, naše nezavisnosti, našeg načina života“, rekao je on.\nKako kaže, nema te veličine, nema te snage, nema te brojnosti, nema tog bogatstva „zbog koga ćemo odstupiti od politike vojne neutralnosti, od ljubomornog čuvanja sopstvene teritorije, od želje da naš narod bude siguran i miran“.\nOn je naglasio da je Srbija pouzdan i siguran partner, koji drži reč i na koga se može osloniti u svakom trenutku, bez obzira na to da li je u pitanju migrantska kriza, borba protiv terorizma ili borba protiv organizovanog kriminala, navodi se u saopštenju Ministarstva odbrane.\nVulin je takođe istakao da VOA nastavlja slavnu tradiciju vojnih obaveštajaca i vojnih diplomata.\n„Velika su imena koja su ovu zemlju i njen narod nekada predstavljala, a nekada zastupala pred moćnim i snažnim neprijateljem. Bez naših obaveštajaca, baš kao i naših diplomata, istorija naše vojske se ne bi pisala tako zlatnim i tako slavnim slovima“, poručio je Vulin.\nPrema njegovim rečima, svet se menja i ne menja se na bolje i nije ništa bolje i sigurnije mesto, i ma kako izgledalo na lepim i udobnim diplomatskim prijemima, stara, a često i nova neprijateljstva postoje i sigurna su koliko i sakrivena.\n„Nešto je, a mogu reći i pretežno je obaveštajni rad i borba da se zaštiti ono što ne sme da se sazna, ali i da se sazna ono što drugi smatraju da treba da čuvaju samo za sebe, a tiče se naše vojske, naše zemlje i našeg naroda. Samo vojne diplomate i vojni obaveštajci moga da sačuvaju svoju zemlju, svako na svom poslu, kada treba i koliko treba“, naglasio je ministar Vulin.\nOn je takođe istakao da dokle god Srbija ima ovakvu vojsku, diplomate i obaveštajce, može da bude sigurna i mirna.\nZamenik direktora Vojnoobaveštajne agencije pukovnik Zoran Stojković, uz podsećanje na istorijat vojnoobaveštajne delatnosti na ovim prostorima, naglasio je da je pravovremeno informisanje državnog i vojnog rukovodstva i zaštita bezbednosti i interesa Republike Srbije svakodnevni posao pripadnika VOA.


Objavljeni rezultati istraživanja o položaju starijih žena u Srbiji : Inkluzija\nObjavljeni rezultati istraživanja o položaju starijih žena u Srbiji\nIstraživanja sprovedena u Republici Srbiji ukazuju na nepovoljan položaj starijih žena i njihovu izloženost diskriminaciji, ali su podaci fragmentirani, pri čemu do sada nije bilo istraživanja usmerenih na položaj starijih žena kao takav. Publikacija „Istraživanje o položaju starijih žena u Srbiji”, nastala kroz saradnju Poverenika za zaštitu ravnopravnosti i Agencije Ujedinjenih nacija za rodnu ravnopravnost i osnaživanje žena (UN Women), upravo ima za cilj da popuni tu prazninu i obezbedi podatke o važnim aspektima života žena starosne dobi 65 ili više godina, prikupljene u okviru istraživanja sprovedenog 2017. godine.\nTekst publikacije podeljen je na više celina. U prvoj celini prikazan je međunarodni pravni okvir kojim su propisane obaveze države u pogledu zaštite starijih osoba, zatim je u drugoj celini prikazan položaj starijih žena u Srbiji na osnovu analize dosadašnjih istraživanja, u trećoj i četvrtoj celini prikazani su svrha i cilj istraživanja, kao i korišćena metodologija, dok su u petoj celini izneti podaci dobijeni u okviru ovog istraživanja, grupisani prema osnovnim oblastima interesovanja. Na kraju publikacije nalaze se osnovni nalazi i preporuke, a kao dodatak je priložena anketa korišćena u istraživanju i pregled literature.\nRezultati ove analize ukazuju na činjenicu da starije žene kao najveći problem ističu loš socio-ekonomski položaj (54% ukupnog broja ispitanica). Naime, rezultati istraživanja ukazuju na to da tek 17,2% ispitanica smatra da su im mesečni prihodi dovoljni da zadovolje potrebe, a čak 45,6% navodi da im nedostaje još mnogo sredstava kako bi zadovoljile svoje potrebe.\nOsim socio-ekonomskog položaja, kao značajan problem ispitane starije žene navode i dostupnost i kvalitet zdravstvenih usluga. Tako, čak 86% ispitanica smatra da se zdravstveni radnici/e prema njima, zbog starosti, ophode sa manje poštovanja u odnosu na druge pacijente/kinje.\nŠto se tiče usluga u zajednici, ispitanice nisu u dovoljnoj meri informisane o mogućnosti korišćenja usluga socijalne zaštite. Rezultati istraživanja ukazuju na postojanje znatnog raskoraka između potreba za podrškom i korišćenja usluga socijalne zaštite – samo 9% ispitanih žena koje navode da imaju znatnih poteškoća u obavljanju svakodnevnih aktivnosti koristi usluge socijalne zaštite ili pravo na dodatak za pomoć i negu drugog lica.\nOsim toga, starije žene se susreću sa izazovima i prilikom korićenja javnih servisa, javnog prevoza, kao i prilikom učestvovanja u kulturnim i drugim aktivnostima u zajednici, a kao problem se navodi i suočavanje s nasiljem.\nPublikacija je objavljena sa ciljem da se što bolje predstave položaj i problemi sa kojima se suočavaju starije žene u Republici Srbiji, kao i da se rezultatima istraživanja doprinese razvoju relevantnih politika i mera podrške starijim ženama i da doprinos naporima države na unapređenju njihovog položaja.\nKliknite da preuzmete publikaciju „Istraživanje o položaju starijih žena u Srbiji” (.pdf).


Šta decembarsku decu čini tako posebnom?\n13:00 >> 10:04\nDecembar je pun prazničnog veselja, ali i prepun rođendana\nZabeleženo je da praznične bebe imaju najbolje statističke šanse za život stariji od 100 godina. Prema studiji rađenoj na preko 11.000 pojedinaca, bebe rođene u decembru najverovatnije će dostići duboku straost i uglavnom živeti duže od osoba rođenih u ostalim mesecima u godini.\nOvo nije jedina studija koja ističe dugovečnost dece rođene u decembru. Druga istraživanja na preko 1.000.000 pojedinaca ukazuju na činjenicu da se decembarske bebe najmanje suočavaju sa bolestima, posebno kardiovaskularnim problemima.\nDecembarske bebe imaju velike šanse da budu uspešna u sportu. Studije pokazuju da deca rođena između oktobra i decembra imaju više izdržljivosti, snage i talenta za sport.\nDeca rođena tokom zime imaju tendenciju da budu manje razdražljiva, te su i kao bebe mirnije i bolje spavaju. Mnogi roditelji koji očekuju decembarske bebe nerviraju se oko toga što će njihovo dete verovatno biti najmlađe vrtiću, ali to je možda dobra stvar. Istraživanje ukazuje da su nešto kasnije u životu, upravo najmlađi na fakultetu zapravo i najuspešniji.\nIstražiavnje Univerziteta u Beču, otkrilo je da su mnogi dečaci rođeni u decembru levoruki. Kada su pogledali rođendane dečaka, istraživači su otkrili da je većina levorukih muškaraca rođena između 1. novembra i 1. januara.\nStudija italijanskih i španskih studenata univerziteta otkrila je da su ljudi rođeni u decembru jutarnji tipovi koji samim tim i ranije odlaze u krevet.\nAko verujete u astrologiju, bitno je da li ćete imati bebu pre ili posle 21. Rođeni od 1. decembra do 21. decembra potpadaju pod znak Strelca i za njih se kaže da su ekstroverti koji vole putovanja. Od 22. do 31. decembra je period Jarca. Za pripadnike ovog znaka važi da su veoma odlučni i uslužni.\nUobičajene žalbe na decembarske rođendane uključuju blizinu prazničnog doba. Niko, a pogotovo dete, ne želi da se oseća kao da je njegov rođendan u drugom planu, ali uz malo mašte i dobre organizacije i te stvari se daju pomiriti. Ipak, je za porodicu to dvostruki praznik.\nLjudi rođeni u decembru puno cene slobodu. Ne vole da budu vezani za bilo šta. Imaju mišljenje o mnogim stvarima i vole da dele svoje stavove. Vole i cene svoj prostor, koji ljubomorno čuvaju samo za sebe. Žele da se njihov život zasniva na njihovim odlukama i teško prihvataju nametnute stvari.\nDecembarske bebe su retke, naročito ako su rođene 24. ili 25. decembra.\nMisterije genetike: Naučnici znaju na koga smo gojazni, inteligentni, kao i od koga nasleđujemo kvalitet zuba i kose\nJasminka Petrović – pisac za decu i sve one koji se još uvek tako osećaju\nbebe Decembarske bebe Posebna deca


Ilon Mask odlazi sa mesta predsednika UO Tesle, ali ipak ostaje direktor ove kompanije - Biznis i Finansije\nHome\tVestiEkonomija\tIlon Mask odlazi sa mesta predsednika UO Tesle, ali ipak ostaje direktor ove kompanije\nIlon Mask odlazi sa mesta predsednika UO Tesle, ali ipak ostaje direktor ove kompanije\nCele prošle nedelje mediji su više nego što je to uobičajeno pisali o Ilonu Masku, a javnost se veoma polarizovala po pitanju etičnosti njegovog poslovanja. I dan danas mnogi raspravljaju da li je poznati biznismen obmanjivao javnost i investitore ili ne.\nAmerička Komisija za hartije od vrednosti i berzu je u četvrtak pokušala da stavi tačku na ove diskusije optužujući predsednika najpoznatijeg proizvođača električnih vozila na svetu da je tvitom o povlačenju kompanije Tesla s berze investitore doveo u zabludu.\nMask je u međuvremenu postigao sporazum sa Komisijom prema kojem će u narednih 45 dana napustiti mesto predsednika upravnog odbora kompanije ali će ostati njen generalni direktor. Mask i Tesla će takođe finansijskom regulatoru platiti 20 miliona dolara zbog navodnog pokušaja prevare.\nDa podsetimo, on je u avgustu ove godine na Tviteru napisao da razmišlja o delistiranju deonica s berze, da za to već ima obezbeđena sredstva kao i da će biti ponuđeno 420 dolara po akciji. To saopštenje je uzdrmalo tržište – cena akcije je nakon njegovog saopštenja nakratko skočila, a potom pala.\nZbog svega navedenog Mask, koji se nije izjasnio kao kriv ali nije dokazano ni da je nevin u ovom slučaju, će sada morati da imenuje dva nezavisna direktora u upravni odbor, a jedan od njih će preuzeti predsedavanje. Takođe će morati pred svaku značajnu objavu na društvenim mrežama da se konsultuje sa PR odeljenjem. Cilj ovih mera je, između ostalog, i vršenje boljeg nadzora nad kontroverznim biznismenom, tj. prevencija neke buduće ovakve štete.\nMeđutim, čak ni prašina koja se u javnosti digla oko ovog skandala nije uspela mnogo da obori vrednost Teslinih akcija. Naime, one jesu pale u petak za 14 odsto, ali su rano jutros, posle saopštenja da su Mask i Komisija postigli dogovor, opet porasle za 15 odsto.


Kategorija: TEMA DANA 24. јуна 2021.\nHrvati nam drže lekcije o genocidu? Kopaju za nas nove jame, ovog puta političke, da nas trpaju u njih, poručio je Nikola Selaković\nPRETNjA IZ ZAGREBA – Najava novog uslovljavanja naše zemlje u pregovorima na putu ka Evropskoj uniji stigla je od predstavnika Zagreba dok se u Luksemburgu održavala međuvladina konferencija Srbije i EU.\nŠef hrvatske diplomatije Gordan Grlić Radman zatražio je, između ostalog,\nod Srbije da kao uslov za članstvo prizna „genocid u Srebrenici”.\nTo je pokušao da objasni rečima da Beograd treba da pokaže političku volju za ispunjavanje svih kriterijuma i reformi, kao i posvećenost evropskim integracijama.\n„U tom smislu gledamo na područje vladavine prava, pitanje nestalih osoba, prava žrtava rata, procesuiranje ratnih zločina,\nsaradnju s međunarodnim krivičnim sudom, priznavanje genocida u Srebrenici, jačanje dobrosusedskih odnosa kako s članicama EU,\ntako i onima izvan EU”, rekao je Grlić Radman, prenosi Tanjug pozivajući se na Hinu.\nHrvatski ministar je kazao da Srbija na svom putu prema EU treba da pokaže suštinski i održiv napredak u temeljnim područjima,\ni da pokaže volju za ispunjavanje svih potrebnih kriterijuma.\n„Od Srbije se traže jasni odgovori, pre svega suštinski i održiv napredak u temeljnim područjima”, rekao je Grlić Radman.\nOvu poruku on je uputio smo nepunih nedelju dana nakon što je izjavio da Hrvatska podstiče preostalih 5 zemalja Evropske unije „da priznaju Kosovo jer bi to doprinelo stabilizaciji regiona i samog Kosova”.\nPri tome je ustvrdio da „teritorijalnu celovitost država Balkana treba očuvati i poštovati, dakle,\nbez prekrajanja granica, kako smo čuli poslednjih meseci kolanjem nekih famoznih ’non-pejpera’ koji su bili usmereni u tom pravcu”.\nNaveo je da su za stabilnost regiona ključne tri stvari: „poštovanje teritorijalne celovitosti država, ustavna jednakopravnost Bošnjaka,\nSrba i Hrvata u Bosni i Hercegovini i uspostavljanje međusobnog poverenja nakon ratova devedesetih”, prenosi Al Džazira.\nUpravo je na „suočavanju s prošlošću”, u sličnom tonu kao i Grlić Radman kada je reč o Srbiji,\nprošle nedelje u Beču na Samitu Austrije i zapadnog Balkana insistirao premijer privremenih prištinskih institucija Albin Kurti,\nzbog čijeg istupa nije usvojena zajednička deklaracija svih učesnika tog susreta.\nPoruke hrvatskog šefa diplomatije u austrijskoj prestonici u utorak na sastanku s predsednikom te zemlje Aleksandrom Van der Belenom faktički je ponovila i predsednica tzv. Kosova Vjosa Osmani,\nkoja je rekla da na kraju dijaloga Beograda i Prištine o normalizaciji odnosa mora biti međusobno priznanje:\n„To je jedino rešenje koje donosi mir i stabilnost u regionu.” Istakla je i da „Kosovo nikada neće odustati od svog suvereniteta”,\nkao i da neće prihvatiti promenu granica na Balkanu kao moguće rešenje nerešenih konflikata.\nVulin: Deustašizacija nije proces laganja\nMinistar unutrašnjih poslova Aleksandar Vulin rekao je juče da Hrvatska nije razumela da deustašizacija nije proces laganja o ulozi Hrvata u Drugom svetkom ratu,\nveć da je to pokajanje pred žrtvama ustaškog ludila i osuda samog postojanja NDH. Komentarišući izjavu hrvatskog premijera Andreja Plenkovića da su „Hrvati dali najveći broj partizana”,\nVulin je rekao da Plenković može pred članicama EU to da priča,\nali pred Srbima takvu,kako je rekao, glupost ne bi smeo da ponovi.\n„Nisu krivi Hrvati što im je bez pokajanja oprošten Jasenovac, krivi su Srbi jer im pokajanje nisu tražili”,\nizjavio je Vulin, saopštio je MUP. Podsetio je da kada su 8. maja 1945. jedinice 45. srpske divizije iz sastava Druge armije Narodnooslobodilačke vojske pod komandom Koče Popovića ušle u Zagreb, dočekao ih je pust grad.\n„Kada je u Zagreb 1941. godine ušao Vermaht, dočekale su ga hiljade.\nVoljom ogromne većine Hrvata do poslednjeg časa postojanja Trećeg rajha, Hrvatsku je vodio Pavelić”, ukazao je Vulin.Antrfile\nSelaković: Nama drže lekcije o genocidu, a bili su deo nacističkog sveta\nMinistar spoljnih poslova Nikola Selaković izjavio je juče da Hrvatska,\nkoja je bila deo nacističkog sveta i učestvovala u genocidu nad srpskim narodom u Drugom svetskom ratu, ne bi trebalo da govori o tome.\n„Oni nama drže lekcije o genocidu, oni nama pričaju šta treba da radimo, oni sebi uzimaju za pravo danas da za nas kopaju nove jame, ovoga puta političke, da nas guraju i trpaju u njih.\nMi to nećemo da prihvatimo”, rekao je Selaković, prenosi Tanjug.\nSelaković je u izjavi novinarima, tokom posete Matici srpskoj,\nistakao da je Srbija suverena i samostalna država koja samostalno donosi odluke i da će račune polagati samo svom narodu i svojim građanima.\nOznake: EU, Hrvatska, pristupni pregovori, Srbija, Srebrenica, uslov, vesti\nTEMA DANA 208 22. јула 2021.\n208 22. јула 2021.\nTEMA DANA 61 21. јула 2021.\n61 21. јула 2021.\nTEMA DANA 164 20. јула 2021.\n164 20. јула 2021.


Zaštita internet domena u Republici Srbiji - Law Office Knezevic in Belgrade\nDvadeset prvi vek doneo je sa sobom mnogobrojne novine kako u sveopštoj komunikaciji među ljudima tako i u poslovanju privrednih subjekata.Ukoliko se ne pojavljujete na internetu može se samatrati da ne postojite jer će svaki vaš potencijalni poslovni partner pre zasnivanja saradnje sa vama proveriti vašu poslovnu biografiju, a kako drugačije, nego vašom prezentacijom putem internet sajta. Dakle, jedan od najbitnijih preduslova za uspešno poslovanje vaše kompanije jeste vaša web dostupnost, koliko ste vidljivi na internetu, kako bi klijent što lakše mogao da se upozna sa vašom kompanijom i proizvodima koje prodajete odnosno uslugama koje pružate. Uspešnim registrovanjem i zaštitom internet domena, na kom se nalazi web sajt vaše kompanije, obezbeđujete svoje mesto pod digitalnim nebom.Kako bi vam približili ove naizgled apstraktne pojmove, počećemo od internet domena. Internet domen je sistem u kome se internet adrese vezuju za određene lokacije na internetu, servere, sajtove, e-poruke itd. Naziv internet domena je vaša sopstvena internet adresa koju ste registrovali u okviru nekog internet domena, nacionalnog ili međunarodnog (npr. internet adresa advokatbeogradknezevic.rs, u okviru .RS domena). On je sastavni deo web adrese i adrese e-pošte i na taj način određuje vaš identitet na internetu. U običnom govoru se najčešće koristi pojam „internet domen“ i kada se misli na „naziv internet domena“.Nove tendencije i napredak u komunikaciji i tehnologiji, prouzrokovali su i nove poteškoće – sajber kriminal. Ova vrsta novonastalog kriminala predstavlja preuzimanje kontrole nad registrovanim domenom, što izaziva nedostupnost internet servisa ili preusmeravanje korisnika ka servisima koje kontroliše napadač.


Dolazak Lidla najbolja stvar za srpsko tržište! › Made-in-Germany.rs\nPo rečima ministra trgovine, turizma i telekomunikacija Rasima Ljajića, dolazak nemačkog trgovinskog lanca “Lidl” u Srbiju je najpozitivnija stvar koja je mogla da se dogodi na našem tržištu.\nOdgovarajući na pitanje da li će dolazak Lidla dugoročno uticati na snižavanje cena u Srbiji, Ljajić je kazao da smo „tradicionalno majstori da najpozitivniju stvar problematizujemo i dovedemo u pitanje“.\n– Ovo je najpozitivnija stvar koja je mogla da se dogodi. Priča sa pilićima i gužvama u Lidlu je pokušaj potpune diskreditacije jednog krajnje pozitivnog projekta. Nema drugog načina za obaranje cena osnovnih proizvoda osim tržišne konkurencije – rekao je srpski ministar trgovine.\nOn je istakao da se sa dolaskom Lidla pojačala konkurencija na tržištu u Srbiji, zbog čega će svi trgovci morati da se bore za svoje kupce, i to tako što će im omogućiti veći izbor i pristupačnije cene, prenosi “b92”.\n– Lidl ovim aktivnostima samo pokušava da nađe svoje mesto na tržištu i siguran sam da će takvih akcija biti tokom cele godine, kao da će i drugi trgovci pribegavati sličnim akcijama, jer se bore za kupce – poručio je Ljajić.\nLeskovac spreman za dolazak „Lidla“\nTržišni udeo Lidla u Srbiji 5-7 posto\nOd MiG na 31/10/2018 / AKTUELNO / Ostavite komentar


Tramp i Putin su se prvi put zvanično sastali nekoliko sati uoči večere u Hamburgu 7. jula\nPredsednici Sjedinjenih Američkih Država i Rusije Donald Tramp i Vladimir Putin „kratko su razgovarali na kraju večere", tokom samita G20 u Hamburgu, ali se to ne može nazvati drugim sastankom, saopštila je Bela kuća i nazvala lažnim, zlonamernim i apsurdnim insinuacije da je nameravala da sakrije taj susret.\nPrethodno je Rojters preneo da je neimenovani zvaničnik Bele kuće rekao da su se dvojica predsednika sastala dva puta tokom samita G20 u Hamburgu početkom jula - ne precizirajući međutim koliko je poslednji susret trajao niti o čemu su razgovarali.\nTaj zvaničnik je opisao atmosferu na večeri za britansku agenciju pod uslovom da se ne navede njegovo ime uprkos Trampovim kritikama neimenovanih izvora.\nU međuvremenu, Tramp je oštro kritikovao američke medije koji su njegov razgovor s Putinom nazvali "tajnom večerom".\nPosle nekoliko minuta je dodao: “Lažne vesti su sve nepoštenije! Čak je i večera priređena za 20 svetskih lidera u Nemačkoj prikazana kao zlokobna”.\nPortparol Bele kuće Šon Spajser i portparol Saveta za nacionalnu bezbednost Majkl Anton potvrdili su da su Tramp i Putin razgovarali na večeri sa svetskim liderima i njihovim suprugama na pomenutom samitu, prenosi AP.\nAnton nije precizirao koliko dugo je susret trajao, dodajući da je bio opušten te da "razgovor uz desert" ne bi trebalo okarakterisati kao "sastanak".\nInformacije o drugom susretu objavio je Ian Bremer, predsednik evroazijske konsultantske grupe za političke rizike, koji je razgovarao sa dve osobe koje su prisustvovale pomenutoj večeri.\nOn je rekao da je Putin sedeo pored američke prve dame Melanije Tramp. Američki predsednik je prišao Putinu i razgovarali su oko sat vremena "privatno i energično" dok su sedeli među ostalim svetskim liderima i njihovim suprugama na večeri. Sa njima je bio Putinov lični prevodilac, navodi Bremer.\nOn je dodao da je odsustvo Trampovog prevodioca privuklo pažnju ostalih lidera, jer je to bilo "kršenje nacionalnog bezbednosnog protokola".\nVladimir Putin u razgovoru sa prvom damom SAD, Melanijom Tramp, u Hamburgu\nPrema Bramerovim rečima, prisutni su opisali susret ruskog i američkog predsednika kao zapanjujući te da je Tramp veoma živahno razgovarao često gestikulirajući rukama.\nZvaničnik Bele kuće izjavio je da su lideri i njihove supruge mogli da imaju na večeri samo po jednog prevodioca. Tramp je sedeo pored supruge japanskog premijera Šinza Abea, a prevodilac američkog lidera govorio je japanski.\n"Kada je Tramp razgovarao sa Putinom, dvojica lidera su koristili ruskog prevodioca, pošto američki prevodilac nije govorio ruski", dodao je ovaj zvaničnik.\nTramp je kasnije rekao da je Putin tokom tog razgovora odbacio navode da se Moskva mešala u predizbornu kampanju u SAD uoči predsedničkih izbora prošle godine.\nOdnosi Trampa i Putina su pod posebnom pažnjom javnosti još od izborne kampanje u SAD kada je Tramp u više navrata hvalio Putina kao snažnog lidera.\nObaveštajni zvaničnici SAD optužuju rusku vladu da se mešala u predsedničke izbore 2016. da bi pomogla Trampu da pobedi.\nAmerički predsednik dovodi u pitanje navode iz istrage koju vodi Kongres nazivajući je “lovom na veštice”, podseća AP.


Kabinet premijera Srbije Mirka Cvetkovića obećao je Međunarodnom monetarnom fondu da će biti fiskalno kredibilan iduće godine. U prevodu – da će i dalje pod ledom držati penzije i plate u javnom sektoru, da će budžetski deficit iznositi 4% BDP-a, kao i da će započeti reformu penzionog sistema.\nŠef Misije MMF-a Albert Jeger rekao je da su glavne teme revizije bile budžeti za ovu i narednu godinu, kao i fiskalna politika politika posle tog perioda, a ono u čemu leži najveći problem ovako je opisao:\n“Mi, Vlada, kao i drugi analitičari u Srbiji slažemo da će budžetski prihodi potrajati na ovom nižem nivou tokom nekoliko narednih godina, za razliku od situacije koju smo imali u vreme ekspanzije pre 2009. godine. To znači da će Vlada morati da nauči da živi sa manje prihoda.“\nJeger je istovremeno naglasio da Srbiji treba svež kapital kako bi unapredila svoju infrastrukturu. Suočena sa ovakvom situacijom, kazao je, Vlada Srbije je odlučila da ne povećava značajno poreze i da fiskalna prilagođavanja uglavnom padnu na teret tekućih rashoda, odnosno penzija i mase zarada u javnom sektoru.\nPohvalivši postignuti sporazum, prvi čovek MMF-a naglasio je da će pravi izazov pred Vladom Srbije biti da obećano i primeni.\nPAD BDP-a MANJI OD OČEKIVANOG\nPotpredsednik Vlade i ministar ekonomije Mlađan Dinkić, takođe zadovoljan postignutim sporazumom, naglasio je da su se ispostavile kao tačne procene da će ovogodišnji pad BDP-a biti manji nego što se letos očekivalo i da će on iznositi 3%.\n“To je pre svega rezultat rasta BDP-a u trećem u odnosu na drugi kvartal ove godine. Procena Narodne banke je da je taj rast iznosio oko 2.7%. Uz to, industrijska proizvodnja se od maja meseca postepeno oporavlja, zabeleživši čak značajan rast od 4,9% u trećem u odnosu na drugi kvartal. Bez obzira na to što se još uvek nalazimo u teškoj situaciji, septembarski nivo industrijske proizvodnje najviši je od novembra prošle godine. inflacija je u padu, imamo potpunu stabilnost dinara, bez intervencije Narodne banke Srbije još od februara meseca, a devizne rezerve Narodne banke Srbije su na istorijskom nivou od više od 9,7 milijardi evra. Imamo štaviše i povećanje tih rezervi od čak milijardu i 700 miliona evra od početka godine, pri čemu ni jedan evro od kredita MMF-a nismo do sada potrošili“, rekao je Dinkić.\nEkonomisti, međutim, upozoravaju da je Vlada MMF-u uputila samo pismo o namerama, a da tek treba da se vidi šta će od toga biti.\nOva etapa pregovora sa MMF-om je završena, a koliko uspešno, to će pokazati vreme, kaže za Radio Slobodna Evropa Dragomir Janković, izvršni direktor Evropskog ekonomskog instituta iz Brisela.\n“Cela ova priča je obećanje države da će se ponašati racionalno i da će uštedeti 4% bruto društvenog proizvoda u svojim rashodima, ali MMF je odgovorna finansijska institucija i odluke donosi na bazi rezultata. Pitanje je koliko će država biti efikasna u sprovođenju dogovorenog jer ona ima ozbiljne probleme u socijalnoj zoni. Otpuštanje radnika, zamrzavanje plata i penzija, reforma penzionog fonda – sve su to veoma osetljivi socijalni potezi države i pitanje je da li je ona u stanju da to do kraja sprovede. Međutim, MMF neće odustati od insistiranja na merama koje je država Srbija obećala. U to sam apsolutno siguran“, kaže Janković.\nREFORME SU ZAPRAVO ODLOŽENE\nDa li je realno da Vlada Srbije ispuni reforme obećane MMF-u ili je ovo samo kupovina još jednog “lufta”, pitali smo i ekonomskog analitičara Mijata Lakićevića.\n“Završetak razgovora sa MMF-om je pokazao da su, zapravo, reforme odložene“, ocenjuje Lakićević.\nVlada se obavezala na reforme poreskog, penzionog i obrazovnog sistema, privatizovanje javnih preduzeća, reformu uprave, ali Mijat Lakićević ocenjuje da će te reforme pasti u vreme izbora i da niko te bolne rezove neće raditi pred izbore.\n“Svuda bi trebalo da dodje do radikalnih promena, a oni to nisu ni počeli da rade. Sad su praktično dobili jedan luft da u idućoj godini mogu da se ponašaju na stari način. 2011. godine dolaze izbori, a bolne reforme uoči izbora ne radi niko – pogotovo ne vlast u Srbiji – tako da ja mislim da su ovim reforme u Srbiji odložene još za dve godine. To je omogućio i MMF jer je dopustio Srbiji da probleme koje ima sa prihodima rešava zaduživanjem“, ocenio je Lakićević.


Raiffeisen Bank International je "Najbolja kompanija za lidere u 2011" - Bizlife.rs\nRaiffeisen Bank International je “Najbolja kompanija za lidere u 2011”\n08:19 Beograd, 09/11/2011\nRaiffeisen Bank International (RBI) dobila je priznanje „Najbolja kompanija za lidere u 2011″, kao prva austrijska kompanija koja je ikada nagrađena tom titulom, i na šestom je mestu evropske rang liste, saopštila je “Rajfajzen banka” u Srbiji.\nDve vodeće svetske kadrovske konsultantske kuće “Aon Hewitt” i RBL grupacija su 4. novembra objavile rezultate studije „Najbolja kompanija za lidere”, koja je sprovedena u saradnji sa američkim magazinom “Fortune”.\nStručni panel nezavisnih sudija izabrao je i rangirao dobitnike među više od 470 kompanija uključenih u studiju, što predstavlja svetski najobuhvatnije istraživanje o liderstvu. RBI je jedna od nekoliko banaka koja je dospela na rang listu te studije, u kojoj je učestvovala 61 kompanija iz Evrope.\nRangiranje se zasniva na kriterijumima koji uključuju snagu liderskih poslovnih običaja i kulture, primere razvoja lidera na globalnom nivou, uticaj liderstva u zajednicama u kojima rade, kao i poslovni uspeh i reputaciju kompanije, navedeno je u saopštenju.\n„Ponosan sam što je RBI grupacija prva austrijska kompanija koja je uvrštena u ovu međunarodnu rang listu. Mi smo dosledno razvijali naše ljude i koncepte razvoja liderstva u integrisani sistem upravljanja talentima tokom proteklih nekoliko godina”, izjavio je predsednik Izvršnog odbora RBI Herbert Stepic.\n“Naša široka baza izvanrednih bankarskih stručnjaka i lidera će nam omogućiti da ostvarimo komparativno dobre rezultate, čak i u okruženju punom izazova”, rekao je on.\nKako je navedeno u saopštenju, RBI svojim matičnim tržištem smatra kako Austriju, gde je vodeća privredna i investiciona banka, tako i srednju i istočnu Evropu. Na tom području RBI rukovodi gustom mrežom ogranaka, lizing kompanija, kao i nizom drugih specijalizovanih institucija koje pružaju finansijske usluge na 17 tržišta.


Dodik: Pripremljen prijedlog zakona o Ustavnom sudu BiH – dijalogin.tv\nDodik: Pripremljen prijedlog zakona o Ustavnom sudu BiH\nPredsjednik Republike Srpske Milorad Dodik rekao je da je prijedlog zakona o Ustavnom sudu BiH već pripremljen, te da preostaje da budu usaglašeni detalji sa HDZ-om BiH i strankama Saveza za promjene, ako to žele, prije nego što bude upućen u zvaničnu proceduru.\nDodik smatra da je rješavanje statusa Ustavnog suda BiH važnije od evropskog puta i da to pitanje treba da bude riješeno ove zime.\nOn je naglasio da postoji i konsenzus Hrvata o ovom pitanju, te pozvao predsjedavajućeg Predsjedništva BiH Mladena Ivanića i opoziciju iz Republike Srpske da se ujedine o ovom pitanju.\nDodik je rekao da na nivou BiH ne može biti donesena više nijedna odluka, niti zakon dok na dnevni red ne bude stavljen i usvojen zakon o Ustavnom sudu, koji će eliminirati strance iz tog suda.\n“Ne tražimo da bude zaustavljen život, nego odlučivanje. Ustavni sud uporno koristi ove stvari za obračun sa Republikom Srpskom i potrebno je dovođenje ove institucije u red da bi radila prema zakonu i da u njoj odlučuju jedino domaće sudije”, rekao je Dodik.\nDodik i lider HDZ-a Dragan Čović u oktobru su najavili da će ove dvije stranke u parlament BiH uputiti zajednički prijedlog zakona o Ustavnom sudu BiH, kojim bi bila omogućena zamjena stranih sudija domaćim i onemogućeno preglasavanje na štetu jednog naroda. (Agencije)\nDodik o Pravdi za Davida: Ta grupa je podržana i finansijski\nTotal Visits: 3.218.945


Chiwelook » Čiviluk – Sinergija kreativnih misli, modernog dizajna i umjetnosti » Samit žena lidera 28. i 29. februara!\nOvogodišnji Samit žena lidera, koji će se održati 28. i 29. februara u Vrdniku, Fruškim termama ima za cilj da, prije svega, osnaži žene. Misija ovog Samita je povezivanje žena na ličnom i profesionalnom nivou, radi unapređenja znanja i vještina.\nIdeja je da se predstave nove mogućnosti za partnerstva, saradnju i finansiranje. Neke od najuspješnijih preduzetnica će podijeliti svoja iskustva sa prisutnima, a među njima su Danijela Golić, osnivač i vlasnik CPA Solution, Ana Mirković, suosnivač Instituta za digitalne komunikacije, Ana Petrović, osnivač i vlasnik turističke agencije Travel boutique i mnogi drugi.\nGovornik na ovom Samitu biće i Branislava Simanić, direktorka Sektora preduzetništva u Privrednoj komori Srbije. Svojom energijom, znanjem i iskustvom radi na promociji i podršci preduzetništvu, kao jednoj od osnovnih poluga razvoja privrede i društva. Ona posebne snage ulaže baš u žensko preduzetništvo u cilju osnaživanja žena i smanjenju velike stope nasilja nad ženama. Koliko uspješno radi svoj posao i koliko će biti govornik zaista vrijedan svake pažnje govori i to da je izabrana za Najženu 21. vijeka i Najevropljanku.\nOsim navedenih, ali i mnogo drugih govornika, svoje znanje i veštine će podeliti i Suzana Perić, glavna i odgovorna urednica Bazara, a od 2018. godine je i na poziciji predsjednice Sekcije za žensko preduzetništvo Privredne komore Srbije.\nPrisustvo na Samitu će vam omogućiti da se povežete sa preko 200 preduzetnica, žena lidera, i da razgovarate o saradnji, komunikaciji, građenju jake ženske mreže, kao i informisanju o najnovijim trendovima u poslovanju. Za više detalja i prijavu posjetite samitzenalidera.com\ntagged in chiwelook, čiviluk, lifestyle, samit, zene lideri


Izgradnja linkova - Optimizacija sajta\nIzgradnja linkova jeste težak dugotrajan i mukotrpan proces jer ga treba raditi u kontinuitetu i sa velikom pažnjom birati relevantne i kvalitetne sajtove na kojima želimo da radimo izgradnju linkova.\nSmisao optimizacije sajtova jeste da se obezbedi veći stepen prepoznatljivosti sajta u moru drugih sajtova, na određenim ili svim pretraživačima, kako biste obezbedili da sajt vaše firme uvek bude u vrhu pregleda.\nBrojne aktivnosti skrivene su u pozadini efikasne optimizacije sajtova, a ukoliko želite da one budu urađene kvalitetno, obavezno se nama javite.\nTradicija sa kojom uspešno poslujemo godinama u oblasti optimizacije sajtova preporučuje nas za najboljeg partnera sa kojim možete sarađivati po pitanju optimizacije i kreiranja veće prepoznatljivosti vaše firme na internetu, gde se razmenjuje veliki broj informacija svakoga dana.\nIzgradnja linkova je aktivnost koja za cilj ima da obezbedi vašem sajtu što više dolaznih linkova, a najveći deo vremena troši se na pretragu kvalitetnih sajtova gde se linkovi mogu postaviti, kako bi se obezbedila najbolja reputacija vašoj firmi i velika preglednost svih sajta.\nDobijanje relevantnih i kvalitetnih linkova osnov je dobre i uspešne optimizacije, a s obzirom da se time bavimo godinama, mi znamo kako najbolje da vam pomognemo.\nProces izgradnje linkova jeste proces koji se treba obavljati u kontinuitetu, podjednako kvalitetno i uspešno, kako biste mogli zadržati poziciju koju ste izgradili na tržištu i kako biste uvek bili u prilici da privučete sve veći broj novih korisnika i novih klijenata vašoj firmi.\nMi možemo da vam obezbedimo potpuno etički link building po Google smernicama, tako da sa nama možete biti potpuno sigurni da se neće narušiti ugled vaše firme i da će vaša reputacija biti samo bolja.\nIzgradnja linkova ka sajtu može da bude krucijalna aktivnost za unapređenje vašeg biznisa, a povezivanje sadržaja vašeg sajta sa konkretnim linkom ne mora biti naporan posao, mi možemo sve to da uradimo umesto vas.\nBudite u trendu, iskoristite internet okruženje kako biste sve svoje korisnike obavestili o svim bitnim informacijama o vašoj firmi i vašem poslovanju.\nObezbedite svojim proizvodima i uslugama veću prepoznatljivost, bolju posećenost vašem sajtu i maksimalno iskoristite prednosti koje vam obezbeđuju savremeni pretraživači na internetu.\nPoslujte uspešno na internetu, a nas angažujte za uslugu izgradnje linkova ka sajtu, i videćete kako vaša uspešnost veoma brzo raste, uporedo sa zadovoljstvom svih vaših korisnika, kako postojećih, tako i potencijalnih.


BiH i Crna Gora dogovorile izručivanje kriminalaca - Klix.ba\nBiH i Crna Gora dogovorile izručivanje kriminalaca\n15.11.2012. u 13:40\nMinistri pravde Crne Gore i BiH Duško Marković i Bariša Čolak danas su u Podgorici potpisali međudržavni ugovor o izručenju sopstvenih državljana, učesnika u organizovanom kriminalu, korupciji i drugim oblicima kriminala.\nČolak je istakao da je ovo prvi ugovor o izručenju svojih državljana koji BiH potpisuje sa jednom državom iz susjedstva.\n"Ovaj ugovor će doprinijeti saradnji u regionu, jer planiramo slične ugovore da potpišemo i sa Srbojiom, Hrvatskom i Makedonijom. Ovaj ugovor je kruna naše dosadašnje saradnje", rekao je Čolak novinarima.\nOn je ocijenio da će današnjim ugovorom biti stvorene pretspostavke za još bolju saradnju.\nCrna Gora je ranije potpisala ovakve ugovore sa Srbijom, Hrvatskom i Makedonijom.\n"Ovo je nastavak aktivnosti da na bilateralnom nivou unapređujemo naše mehanizme i alate u borbi protiv kriminala i korupcije, kao našeg regionalnog izazova. Potpisivanje sporazuma danas u Podgorici je i potvrda da su Crna Gora i BiH spremne da uspostavljaju evropske vrijednosti i standarde na planu jačanja svojih kapaciteta u borbi protiv organizovanog kriminala", rekao je Marković.\nOn je istakao da je dosadašnja saradnja Crne Gore i BiH u oblasti pravosuđa, policijske saradnje i borbe protiv organizovanog kriminala na visokom nivou.\n"Često imamo situaciju da organi dvije države razmjenjuju podatke na raznim novoima sa ciljem što efikasnije borbe protiv kriminala i korupcije, što je rezurtiralo krupnim akcijama na hapšenju ozbiljnih kriminalnih organizacija, posebno kada je riječ o prometu droge", rekao je Marković.


Hapšenja zbog zloupotreba u firmi Otvorena mreža - BIGportal.ba\n21 Oktobra, 2020 21 Oktobra, 2020 067\nU Sarajevu je juče uhapšen Almir Čehajić Batko, a danas ili u narednim danima u okviru akcije “Netvork” trebalo bi da bude lišen slobode i njegovog poslovni kolega Davor Gaj koji je trenutno u Turskoj.\nKako pišu federalni mediji, Davor Gaj je bio direktor firme Siti – Otvorena mreža d.o.o. Sarajevo pod kojom je emitovana emisija “Udri muški” koju je vodio Almir Čehajić Batko.\nAlmir Čehajić je uhapšen u akciji SIPA zbog sumnje da je stekao protivpravnu imovinsku korist veću od 625.000 KM. Osim tog iznosa, sumnjiči se i za podizanje i raspolaganje kreditima u ime firme Siti – Otvorena mreža iz Sarajeva, a čime je nanesena šteta toj firmi veća od 50.000 KM.


Podsetimo, polemika je nastala nakon što je sportski direktor FSS-a Vladimir Matijašević najavio promene i poručio da igrači iz Evropske unije više neće biti stranci.\nIpak, od te promene nema ništa, poručio je prvi čovek srpskog fudbala.\nIsto tako uvek smo otvoreni za predloge klubova, kako Crvene zvezde i Partizana, tako i ostalih koji imaju značajnu ulogu u srpskom fudbalu, navodi prvi čovek FSS-a.\n- Naglasio bih da nijednog trenutka sa rukovodstvom Crvene zvezde nisu vođeni formalni ili neformalni razgovori o promeni pravila o broju stranaca. O tome sam neformalno razgovarao sa direktorom Partizana, ali bez bilo kakvih inicijativa da se tako nešto promeni u ovom momentu. Ukoliko u budućnosti FS Srbije zvaničnim putem dobije takve zahteve, onda ćemo ih razmatrati pred oragnima Saveza koji su za to odgovorni - istakao je Kokeza.


SSP izradio i dostavio svoj Predlog pravilnika o psihološkoj pomoći – Sindikat srpske policije\nSSP izradio i dostavio svoj Predlog pravilnika o psihološkoj pomoći\nNaslovna /Obaveštenja/SSP izradio i dostavio svoj Predlog pravilnika o psihološkoj pomoći\nBeograd, 31.10.2016. godine,- Stručni tim Sindikata srpske policije izradio je i dostavio predlog Pravilnika o psihološkoj pomoći i psihološkoj zaštiti zaposlenih u Ministarstvu unutrašnjih poslova. Kao što je već poznato, rukovodstvo MUP-a, iz nama neshvatljivih razloga, odbilo je da predstavnike SSP uključi u rad Radnih grupa za pripremu predloga sedam pravilnika koje je ministarstvo, u skladu sa Zakonom o policiji, u obavezi da donese.\nPosebnu zanimljivost daje činjenica da su odbili i samo naše prisustvo sastancima u svojstvu posmatrača, nemog svedoka stavova i zalaganja i predstavnika poslodavca ali i reprezentativnih sindikata. Da li su nešto želeli da sakriju i šta su nam pripremili videćemo vrlo brzo jer je rok za izradu predloga uskoro ističe.\nRukovodstvo Sindikata srpske policije nije želelo da naš sindikat ostane po strani, da se prepustimo sudbini i sačekamo, sigurni smo, lošeg i restriktivnog predloga pravilnika pa da onda likujemo i kritikujemo ga. Naprotiv, kao i uvek do sada, preduzeli smo korake da predupredimo donošenje lošeg pravilnika te smo izradili našu verziju u kojoj psiholozi dobijaju pravu ulogu – zaštitnika psihološkog zdravlja policijskih službenika i ostalih zaposlenih, za razliku od predloga Radne grupe, za koji sa sigurnošću možemo očekivati da će psiholozima nameniti ulogu “batine” za zaposlene!\nDopis predsedniku Radne grupe prenosimo u celosti, dok tekst našeg predloga pravilnika možete pogledati i “skinuti” sa donjeg linka:\n“Gospodin Zvezdan Radojković, pomoćnik direktora\n(predsednik radne grupe)\nPredmet: Predlozi Sindikata srpske policije za tekst pravilnika kojim se propisuju kriterijumi i način postupanja u pružanju psihološke pomoći\nbudući da ste rešenjem ministra, br. 6579/16-2 od 18.08.2016. godine, imenovani za predsednika Radne grupe za izradu teksta pravilnika kojim se propisuju kriterijumi i način postupanja u pružanju psihološke pomoći, dostavljam vam predlog pravilnika koji je izradio Sindikat srpske policije.\nS obzirom na činjenicu da ministarstvo nije dozvolilo učešće našeg sindikata u radu Radne grupe kojom predsedavate, u situaciji smo da nemamo uvid u to dokle ste stigli sa izradom teksta predloga pravilnika, čak ni da li ste uopšte započeli rad, bilo bi bespredmetno da vam dostavljamo sugestije i predloge koje biste mogli da iskoristite i implementirate u tekst predloga pravilnika, mada bi to bilo praktičnije i svrsishodnije, a nama svakako jednostavnije.\nStoga je stručni tim SSP pripremio predlog kompletnog pravilnika i ovom prilikom ga dostavljamo. U pripremi predloga kontaktirali smo sa kolegama iz policija nekoliko evropskih zemalja, uvažili smo njihova iskustva iz praktične primene njihovih pravilnika i sve to implementirali u naš predlog koji imate pred sobom.\nSmatramo da ste dužni da ovaj predlog pregledate, analizirate i iskoristite, ne radi zadovoljenja sujete rukovodstva SSP, već isključivo u interesu svih zaposlenih u MUP, kojim smo se i vodili prilikom odluke da predlog izradimo uprkos nerazumnom stavu MUP da nas isključi iz svih faza donošenja i usvajanja pravilnika koji se tiču radno-pravnog statusa i interesa zaposlenih, čime je direktno prekršen Zakon o radu a naš sindikat doveden u podređen položaj.\nMolimo Vas da nas izvestite da li ste uopšte uzeli u razmatranje naš predlog, a ako niste da nam navedete razloge za to.“\nOvde možete pogledati tekst predloga:\nPredlog Pravilnika o psihološkoj pomoći i psihološkoj zaštiti zaposlenih u ministarstvu unutrašnjih poslova\nZamenik predsednika SSP\nPovećanje plate ili vraćanje dela uzetog?\nDopis upozorenja u vezi sa rasporedom rada u Žandarmeriji


Nedelja bogata kulturom - Grad Prokuplje\nZbog odrona obustavljen železnički saobraćaj\nU okviru Francuskog filmskog karavana u Narodnom muzeju Toplice će večeras od 19 časova biti prikazan film “Kapris“. Sutrašnjom projekcijom filma „Kraljica Montreja“ u isto vreme biće završeno gostovanje ovog filmskog karavana.\nU prokupačkoj biblioteci najavljuju promociju časopisa „Filmaž“ u saradnji sa Film klubom Prokuplje 16. marta u 18 časova. O ovom jedinom štampanom filmskom časopisu u Srbiji, govoriće glavni i odgovorni urednik časopisa Srđan Savić,član redakcije Dejan Dabić i glavna urednica izdavaštva Niškog kulturnog centra Verica Novakov.\nDom kulture „Radivoj Uvalić Bata“ za ljubitelje pozorišta pripremio je još jednu premijeru. Reč je o predstavi „Kaskader“,a njeno premijerno izvođenje najavljeno je za četvrtak u 19 časova i 30 minuta.\nPredstavu „Kaskader“ prokupački amateri uradili su po tekstu Bratislava Petkovića.\nRadeći na ovoj predstavi prokupački amateri su snimali film o tome kako ona nastaje,počev od samih proba i svega onoga što je prati do same premijere. Reč je o filmu „Glumac je glumac“,a idejni tvorac ovog projekta jeste slikar Milan Ilić Trša,koji je i režirao predstavu. Film će biti završen premijernim izvođenjem predstave „Kaskader.“


Ja se nadam da će igrači Crvene zvezde ovaj susret shvatiti ozbiljno i da će pobediti na „Marakani“ i to bez primljenog gola. Smatram da bi pobeda od 1:0 ili od 2:0 bila kvalitetna zaliha za revanš koji se igra u Bratislavi.Najvažnije je da Zvezde jednostavno mora da napravi rezultatsku prednost pred svojim navijačima. Na taj način bi ekipa trenera Ratka Dostanića mogla mirnije da se pripremi za revanš.\nDruga dva predstavnika iz Srbije OFK Beograd i Spartak su autsajderi u ovom kolu. OFK Beograd ide u goste Galatasaraju, a uopšte nije potrebno pričati o kvalitetima turskog tima.


OTKRIVAMO Šta sve sadrži zakon o lobiranju\nDržavni ili lokalni funkcioner moraće da prijave Agenciji za borbu protiv korupcije svaki kontakt sa pravnim ili fizičkim licem, koje pokuša da na bilo koji način utiče na donošenje zakona, odluka i drugih propisa. Ukoliko to ne učini u roku od 15 dana, moraće da plati kaznu u visini od 30.000 do 200.000 dinara.\nTo predviđa Nacrt zakona o lobiranju, koje je pripremilo Ministarstvo pravde, a koji bi u junu ove godine trebalo da bude na dnevnom redu Skupštine Srbije. Ukoliko ga poslanici usvoje, Srbija će prvi put dobiti registar lobista, biće poznato ko i u čije ime pokušava (ali legalno) da utiče na državne organe u donošenju odluka, a velike nadležnosti u ovoj oblasti imaće Agencija za borbu protiv korupcije.\nKo sve može da se bavi lobiranjem?\nKako stoji u Nacrtu ovog zakona, lobiranjem se može baviti fizičko lice ili privredno društvo koje ima odobrenje za obavljanje tog posla, a da bi uopšte time mogli da se bave moraće da polože ispit koji će sprovoditi Pravosudna akademija. Lobista neće moći da bude funkcioner ili osoba koja je osuđena za neko krivično delo, a uslov je i da bude upisana u registar privrednih subjekata i da ima bar jednog zaposlenog.\nPri obavljanju tog posla, lobista će morati da vodi računa o sukobu interesa, odnosno neće moći da lobira za dva naručioca koja imaju suprotne interese. Takođe, zabranjeno je i da istovremeno bude angažovan kao stručnjak kod organa vlasti i da za nekog lobira.\nOsim što lobista mora da položio ispit kod Pravosudne akademije, biće neophodno da dobije odobrenje Agencije za borbu protiv korupcije. To telo će voditi registar lobista i pravnih lica koja se bave lobiranjem.\nKako piše u Nacrtu zakona, za taj posao moraće da budu sklopljeni ugovori o lobiranju, u kojim će morati da budu navedene ugovorne strane, predmet i cilj lobiranja, podatke o načinu i vremenu trajanja tog zadatka, kao i visina naknade. Biće neophodno i da lobista da izjavu o nepostojanju sukoba interesa.\nU Nacrtu zakona piše i da je lobirano lice, odnosno javni funkcioner, o ostvarenom kontaktu sa lobistom dužan da sačini obaveštenje i u roku od 15 dana ga dostavi Agenciji za brobu protiv korupcije. To telo podatke navedene u obaveštenju može da proverava, a evidenciju o lobističkim kontaktima dužan je da vodi i organ vlasti.\nIlić: Sada ne znamo ko sve presreće državne funkcionere\nDržavni sekretar u Ministarstvu pravde Radomir Ilić navodi za "Blic" da lobiranje postoji, postojalo je i postojaće, sa ili bez zakona, ali da se sada odvija u sivoj zoni.\n- Mi ne znamo ko dolazi u kancelarije javnih funkcionera, ko ih presreće po hodnicima ili u prakovima, i pokušava da im predloži neke ideje koje mogu da utiču na javni interes na dobar ili loš način. Ko god da uđe danas-sutra u moju kancelariju on počinje da lobira u jednoj formi i to više nije razgovor koji se vodi isključivo iza zatvorenih vrata. To je razgovor koji će na kraju godine biti registrovan u Agenciji za borbu protiv korupcije, a od strane funkcionera prijavljen da se dogodio u roku od 15 dana - objašnjava Ilić.\nOn dodaje da propisom ne treba previše "stegnuti" lobiranje, jer će time i lobistu i javnog funkcionera "gurnuti" u sivu zonu.\n- Zakon o lobiranju mora da bude donekle liberalan. Suština je da se lobisti registruju, a da javni funkcioneri prijavljuju lobiranje. Ukoliko su obaveze prevelike onda možemo da kažemo da možda zakonopisac nije u potpunosti sagledavao realan svet - kaže Ilić.\nKazne od 30.000 do 200.000 dinara\nAko neko bude radio bez odobrenja za lobiranje, o svom poslu ne bude obaveštavao i slao izveštaje Agenciji za borbu protiv korupcije, ne bude sačinjavao ugovore sa naručiocima, moraće da plati kaznu od 30.000 do 200.000 dinara.\nIste kazne su predviđene i za javne funkionere, koje ne dostave agenciji obaveštenje o ostvarenom kontaktu sa lobistom, ali i odgovorna lica u državnim organima koja ne budu vodila evidenciju o ostvarenim lobističkim kontaktima.\nJavna rasprava o Nacrtu zakona o lobiranju će trajati do 16. aprila, a kako najavljuju u Ministarstvu pravde, biće organizovano niz okruglih stolova, nakon čega će biti poslat na mišljenje drugim ministarstvima i Vladinim odborima.\nProšle nedelje iz Greka, tela pri Savetu Evrope koje se bavi borbom protiv korupcije, stiglo je upozorenje da Srbija što pre mora da usvoji ovaj zakon.\nZakon o lobiranju Ministarstvo pravde


Moramo da se vratimo na pobednički kolosek\nFudbalski klub TSC iz Bačke Topole u petak 19. novembra u 18.00 sati, na TSC Areni, dočekuje ekipu Metalca iz Gornjeg Milanovca u 17. kolu Superlige, sa namerom da na svom terenu ostvari još jednu pobedu.\nTrener Spasoje Jelačić ističe da se njegov tim dobro pripremio i analizirao protivnika.\n„Bez obzira što se ekipa Metalca trenutno nalazi u dosta teškoj situaciji na tabeli, to ne znači da se treba opustiti, jer ta ekipa zaslužuje mnogo više. Očekujemo da podignemo nivo igre nakon dva nerešena rezultata i da realizujemo više prilika pred protivničkom mrežom, te ostvarimo pobedu. Reprezentativna pauza od dve nedelje nam je dobro došla, ne samo da se igrači odmore, već da analiziramo prethodne utakmice i ispravimo greške“, oprezan je Jelačić.\nNapadač Đuro Zec sa nestrpljenjem dočekuje gostovanje gornjomilanovčana.\n„Sigurno nas čeka teška utakmica. Iako su oni u donjem delu tabele, to ne pokazuje njihovu stvarnu snagu, jer su svojim igrama zaslužili da se nađu u gornjem delu tabele. Od nas se zahteva maksimalna spremnost kako bi došli do pobede“, pohvalio je protivnika Zec.\nUtakmica se igra u petak 19. novembra od 18h na TSC Areni u Bačkoj Topoli. Prenos utakmice je obezbeđen na kanalu Arena 1.\nTSC je trenutno šesti na tabeli sa 22 osvojena boda. Metalac je trenutno 15. na tabeli sa 13 bodova.


Trenutno čak 85 igrača koji su ponikli u crno-beloj školi igraju u najjačim evropskim ligama, po čemu je FK Partizan bez premca.\nNa drugom mestu je holandski Ajaks sa 77, a na trećem Dinamo iz Zagreba sa 70.\nKao jedan od glavnih kriterijuma uzima se da igrač mora da provede u tom timu najmanje tri godine u periodu od 15. do 21. godine.\nU Top 10 su i Crvena zvezda, na sedmom mestu sa 61 fudbalerom i Vojvodina na 10. poziciji sa 55 igrača.\nRad zauzima 16. mesto na listi sa 47 fudbalera.\nU istraživanje je ušlo 31 takmičenje pod pokroviteljstvom UEFA. Što se tiče najjačih evropskih liga, Real Madrid ima 63 fudbalera, a prate ga Barselona sa 50, Olimpik Lion sa 47 i Pari Sen Žermen sa 46.


MASA: Apel protiv zatvaranja Studentske poliklinike - MediaSfera\nMASA: Apel protiv zatvaranja Studentske poliklinike\nMreža akademske solidarnosti i angažovanosti (MASA) uputila je u sredu, 17. februara apel nadležnim institucijama, stručnjacima, javnost i studentskoj zajednici da se usprotive najavljenom zatvaranju Studentske poliklinike u Beogradu.\n„Nacrtom plana optimizacije zdravstvenih ustanova predviđeno je zatvaranje Zavoda za zdravstvenu zaštitu studenata Beograd, poznatog kao Studentska poliklinika, koji obuhvata centralnu ustanovu u Krunskoj 57, stacionar u Prote Mateje 29 i ambulante u studentskim domovima Studentski grad i na Karaburmi, podseća u apelu MASA, naglašavajući da ta ustanova, čiji je rad prilagođen specifičnim potrebama studenata, svojim kapacitetima uspeva da pruži optimalnu i sveobuhvatnu zdravstvenu zaštitu za univerzitetske studente u Beogradu.\nIstiče se da je reč o velikom broju korisnika – oko 130.000 studenata, „što je praktično ceo jedan grad“, uz upozorenje da bi spajanjem Zavoda za zdravstvenu zaštitu studenata sa domovima zdravlja, više od 70 odsto studenata delimično ostalo bez zdravstvene zaštite.\n„Predloženim projektom Plana Optimizacije u zdravstvu Srbije ugasio bi se i Stacionar Zavoda za zdravstvenu zaštitu studenata. Ukoliko bi se to desilo, pitanje je gde bi se smeštali bolesni studenti koji u Beogradu ne žive sa svojim roditeljima, posebno studenti iz studentskih domova“, upozorava MASA, ističući da je medicinska nega trenutno odlično organizovana u Studentskom stacionaru.\nZavod za zdravstvenu zaštitu studenata Beograd imao je posebnu važnost tokom epidemije kovi 19 jer je savesno i odgovorno vodio brigu o studentima sa ovom infekcijom i sprečavao još gori tok epidemije, ukazala je u saopptenju MASA, ističući da se upravo je upravo ta ustanova „organizovala je smeštaj bolesnih studenata i praćenje kontakata zaraženih tokom cele epidemije“.\nRezultati rada Studentske poliklinike često se prepoznaju kao primer dobre prakse zdravstvene zaštite – SZO, IPPF, UN, UNFPA, UNAIDS, UNICEF, ističe MASA i naglašava da „osmišljen i kvalitetan rad na prevenciji bolesti mladih umanjuje pritisak na ostale zdravstvene ustanove i umanjuje ukupne troškove zdravstvene zaštite“.\n„Uprkos tome, Nacrt Plana Optimizacije podnet je 6. februara 2021, a Vlada Srbije o njemu treba da odluči već 22. februara 2021. godine. Zbog ovog kratkog roka potrebno je da se hitno reaguje i očuva ustanova koja tradicionalno brine o zdravlju studentske populacije i koja bi trebalo, kao i do pre 20 godina, da omogućava zdravstvenu zaštitu i svih zaposlenih na univerzitetima“, naglašava u apelu MASA.\nTa organizacija ističe kako „sličnu sudbinu dele i zavodi za zdravstvenu zaštitu studenata u Novom Sadu i Nišu“.\nUz ocenu da je reforma zdravstvenog sistema Srbije „normalan i očekivan korak u racionalizaciji javne potrošnje“, MASA naglašava kako „u vremenu kada pandemija kovida još traje, a društvena kriza se po tom osnovu produbljuje, sve poruke iz sveta i zemlje govore da je Srbiji neophodan robustan javni zdravstveni sistem i u postkriznom periodu“.\n„Zato smatramo da je očuvanje tradicije posebne studentske zdravstvene zaštite, prioritetno sa stanovišta brige o omladima. Uz to, napominjemo da je očuvanje Zavoda za zdravstvenu zaštitu studenata u skladu sa zakonom o zdravstvenoj zaštiti već godinama“, ističe MASA.\nTagoviStudentska poliklinika zatvaranje\nBivši predsednik opštine Grocka osuđen zbog paljenja kuće novinara\nPatrijarh Porfirije i zvanično ustoličen


Američki ekspert opisao strategiju NATO-a za pobedu nad Rusijom - Sputnjik Srbija\nAmerički ekspert opisao strategiju NATO-a za pobedu nad Rusijom\n© CC BY 2.0 / PO2 George Bell / U.S. Navy\n10:08 11.06.2021 Preuzmite kraći link\nSjedinjene Američke Države i njihovi saveznici u NATO-u moći će da pobede u slučaju mogućeg rata sa Rusijom ukoliko iskoriste čitav arsenal mogućnosti, piše za časopis „Nešenal interest“ ekspert Kris Ozborn.\nAutor smatra da je za pobedu neophodan sledeći uslov – ne samo komandanti i vojnici, već i čitave borbene platforme moraju da komuniciraju jedni sa drugima.\nOzborn je naveo i primer: poljski lovac sreće ruske brodove na Baltičkom moru, šalje koordinate američkom razaraču koji odmah kreće u susret protivniku i napada ga protivbrodskim raketama. Ovu taktiku ratovanja trenutno razmatra Pentagon zajedno sa zapadnim saveznicima.\nAmerički ugao: Ruski najnoviji udarni dron će naterati NATO da se „oznoji“\nZa borbene operacije u punom obimu potrebno je maksimalizovati upotrebu veštačke inteligencije i umrežavanje. Takva komunikacija može doneti pobedu saveznicima. Ciljevi se moraju brzo identifikovati i odmah gađati kako bi se postigla strateška prednost, istakao je Ozborn.\nSjedinjene Američke Države nameravaju da prošire program razmene podataka i u njega uključe saveznike u NATO-u. Takva saradnja će se smatrati glavnim taktičkim ciljem rata. Amerikanci i njihovi saveznici suočeni su sa zadatkom sinhronizacije različitih komunikacionih sistema u jedinstvenu celinu.\n„Cilj ovih napora je da se proširi multidomenska i sve šira mrežu komunikacija koja povezuje američke službe sa saveznicima Vašingtona u NATO-u“, naglasio je autor članka.\nZbog čega su američki vojnici ranjivi pred Rusijom\nrat, Rusija, NATO, SAD


Sutra ujutro počinje izolacija za sve koji ulaze u BiH - Fojnica.net\nSutra ujutro počinje izolacija za sve koji ulaze u BiH\nObavezna 14-dnevna izolacija za građane Bosne i Hercegovine i ostale koji ulaze u zemlju putem graničnih prelaza ili aerodroma u Federaciji BiH počet će sutra od 6.00 sati ujutro, potvrdio je to direktor Federalne uprave za inspekcijske poslove Anis Ajdinović na vanrednoj konferenciji za medije u Sarajevu.\nPutnici koji ulaze u BiH dužni su da ispune sanitarni upitnik, međutim za to od sutra neće biti potrebe s obzirom na to da će započeti obavezna izolacija osoba koje se vrate u zemlju. Ajdinović naglašava da će to značajno olakšati posao sanitarnim inspektorima koji su raspoređeni na graničnim prelazima.\n– Državljani BiH koji dođu iz Italije, Španije i Njemačke obavezno idu u izolaciju 14 dana. Od sutra će to važiti za sve građane BiH, bez obzira iz koje zemlje dolaze u BiH. Oni će biti upućeni u izolaciju u svoje domove i morat će poštivati donesene mjere. Veliko pitanje je kako osigurati da se građani pridržavaju mjera izolacije, jer svi raspoloživi ljudski kapaciteti su na granicama, ali radimo na pronalasku rješenja. Ta vrsta krivičnih djela nalaže uključenje kantonalnih MUP-ova i nadležnih tužilaštava da se uključe u cijeli proces praćenja državljana BiH u izolaciji. Mi smo spremni za ove aktivnosti i želimo držati stanje u ravnoteži – izjavio je Ajdinović.\nNaglasio je i da se na graničnim prelazima Bijača, Kamensko, Gorica, Izačić, Šamac i Orašje, kao i dva međunarodna aerodroma Tuzla i Sarajevo u tri smjene sprovode pojačane kontrole putnika, te da će u slučaju potrebe isto biti urađeno i na aerodromu u Mostaru.\nDodao je da u mjerama kontrole značajno pomažu termalne kamere na aerodromima u Sarajevu i Tuzli, koje pomažu u detekciji povećane tjelesne temperature, te da bi te kamere uskoro trebale biti postavljene i na najfrekventnijim graničnim prelazima.\nPrethodni članakPreporuke za osobe starije životne dobi i hronične bolesnike zbog koronavirusa\nNaredni članakEnver Đuliman: Norveški studenti su plakali dok su istraživali genocid u Srebrenici


Milorad Dodik osuo žestoku paljbu po reisu Kavazoviću\nEU konačno stavila tačku na spekulacije: Ne postoji nikakav “non-paper” za Balkan\nVlada usvojila naredbe i preporuke Kriznog štaba za narednih 14 dana: Kantonima u FBiH naređeno uvođenje restriktivnijih “korona” mjera po procjeni\n“Ni Kavazović, ni Izetbegović ne mogu demantovati notornu istinu, a to je da je SDA oduvijek svoje pristalice regrutovala upravo u džamijama”, kazao je Dodik.\nČlan Predsjedništva Bosne i Hercegovine Milorad Dodik izjavio je da se “istup reisa Islamske zajednice u BiH Huseina Kavazovića ne razlikuje se od istupa bilo kog bošnjačkog političara, te da to najbolje dokazuje njegova tvrdnja da je džamija odlučujući faktor u političkoj utakmici među muslimanima”.\n“Reis Kavazović od ranije je poznat po teškim izjavama koje sam često izjbegavao da komentarišem upravo iz razloga što je riječ o vjerskom autoritetu muslimana u BiH. Ovoga puta reis Kavazović nastupio je kao političar čime mi je otvorio prostor da mu odgovorim jezikom kojim se obojica služimo”, istakao je Dodik upitan da prokomentariše saopštenje Islamske zajednice u BiH.\n“Da je Kavazović zaista okrenut suživotu, toleranciji i zajedništvu”, rekao je Dodik, “imao je odličnu priliku da javno opomene Bakira Izetbegovića da se ne može na obračunavati sa Srpskom pravoslavnom crkvom, čime bi posvjedočio da je ono što tvrdi da jeste, a u stvari nije”.\n“Umjesto toga Kavazović pokušava da se jezikom nedostojnim jednog vjerskog lidera obračuna sa Miloradom Dodikom, legalno izabranim predstavnikom Srba u Predsjedništvu BiH. Sve što je rekao reis Islamske zajednice u BiH, više govori o karakteru i usmjerenju zajednice koju vodi, nego o političkom djelovanju Milorada Dodika”, zaključio je Milorad Dodik.\n“Ni Kavazović, ni Izetbegović ne mogu demantovati notornu istinu, a to je da je SDA oduvijek svoje pristalice regrutovala upravo u džamijama”, dodao je Dodik.\n“Žao mi je ako je Kavazovića pogodila ova istina ili ga je pogodilo to što je to neko naglas izgovorio. Kad se uvaženi reis uhvatio šovinizma želio bih da ga podsjetim na obraćanje Bošnjacima u Švajcarskoj kada je pun tolerancije i želje za suživotom apelovao da se ne dozvoli da ‘vlah vlada Srebrenicom’. Eto kako uvaženi Husein Kavazović vidi Srbe i život sa njima. Da je u svom mandatu samo ovo izjavio, dovoljno bi bilo da se trajno diskredituje kao vjerski autoritet”, zaključio je član Predsjedništva Bosne i Hercegovine.\nPodsjećamo, Rijaset Islamske zajednice u Bosni i Hercegovini, a ne reisu-l-ulema IZ-a Husein Kavazović, danas je reagovao na izjavu člana Predsjedništva Bosne i Hercegovine Milorada Dodika koji je iznio nekoliko optužbi na račun ove vjerske institucije.\nGorica Dodik: Žena funkcionera PDP-a danas je svojim đacima držala predavanje kako smo svi mi Bosanci\nGorica Dodik na Twitteru često komentira aktuelnu političku situaciju i napada one koji su "protiv" njenog oca. Kćerka Milorada Dodika,...\n“Bit će to pravi snježni mjesec”: Meteorolog Krajinović najavio vremenske prilike...\nVulin se brani prijetnjama: „Srpska žandarmerija će izvršiti svako naređenje predsednika...\nIz RS-a uvijek dolaze negativni komentari, ali na kraju izvrše odluke...\nMilorad Dodik prijeti nakon nove odluke Ustavnog suda BiH: “Nema sile koja će nas zaustaviti”\nDodikov zabrinuti govor u Budimpešti: “U kakvoj će zajednici živjeti moja djeca i unuci, da li će morati da odu…”


Dugotrajna kiša: U Albaniji poplave zbog ispuštanja viška vode iz hidrocentrala -- Zemaljske promjene -- Sott.net\nDugotrajna kiša: U Albaniji poplave zbog ispuštanja viška vode iz hidrocentrala\nPon, 05 Ožu 2018 20:51 UTC\nDelovi severozapadne Albanije poplavljeni su nakon što su vlasti počele da ispuštaju višak vode iz tri hidrocentrale.\nAlbansko Ministarstvo odbrane saopštilo je danas da je poplavljeno oko 1.000 hektara teritorije na severozapadu zemlje i da je u tu oblast poslato vojno osoblje za vanredne situacije, prenosi AP.\nMnoge reke u Albaniji nabujale su usled dugotrajne kiše i otapanja snega.\nMnoga zabačena sela su i dalje blokirana, a puteve u selu Obot, u regionu Skadra, prekrila je voda u visini od oko 30 centimetara, dok su dva mosta na tom području oštećena.\nPrema meteorološkim prognozama, kiša će padati i narednih dana, napominje američka agencija.


Samit evropskih zemalja koje kupuju ruski plin - Klix.ba\n17. januara u Moskvi\nSamit evropskih zemalja koje kupuju ruski plin\n15.1.2009. u 19:22\nSedamnaestog januara u Moskvi će biti održan samit na koji je predsjednik Dmitrij Medvedev pozvao šefove država i vlada evropskih zemalja koje kupuju ruski plin.\nPredviđa se da bude upućen poziv predsjedavajućem Vijeća ministara BiH Nikoli Špiriću za učešće u njemu, saopćeno je danas iz Ambasade Ruske Federacije u BiH.\nOd Evropske unije na samitu će učestvovati evropski komesar za energetiku i ministar energetike države koja predsjedava Evropskom unijom, ministar Češke Republike.\nU Moskvu će stići i premijerka Ukrajine Julija Timošenko radi pregovora s premijerom Vladimirom Putinom.\nU telegramu koju je proslijedila ruskom premijeru, ona je ponovo postavila pitanje o tome da bi iz količine isporuka plina u zemlje Evropske unije bilo isključeno osam posto njegove količine koji će biti iskorišteni za tehničke svrhe.\nKao finansijski uslov je istaknuta predaja tehnološkog plina kao zajma, uz garanciju Vlade Ukrajine, i to po cijeni isporuka ruskog plina za Ukrajinu koja tek treba da bude dogovorena, navodi se u saopćenju.\nDodaje se da su u Moskvi obratili pažnju na izjavu premijerke Timošenko o tome da 17 milijardi kubnih metara plina koji su akumulirani u skladištima Ukrajine daju mogućnost toj zemlji da živi bezbrižno jednu godinu.\n"Može se pretpostaviti s kakvom nastrojenošću premijer Timošenko namjerava da vodi pregovore. Sa svoje strane, predsjednik Dmitrij Medvedev predložio je riješiti pitanje o tehničkom plinu koji ukrajinska strana predstavlja kao glavnu prepreku za ponovno pokretanje tranzita u Evropu u punom kapacitetu, putem predaje Ukrajini ovog plina, ali ne u okviru uzajamne saradnje između Rusije i Ukrajine, nego u ime konzorcija evropskih zemalja", navodi se u saopćenju.\nDodaje se da je „Gazprom“ tri puta dobijao od Ukrajine odbijanje na zahtjev o izvršavanju isporuke plina u balkanskom pravcu preko izvozne cijevi „Sudža-Orlovka“.\nSudeći po informaciji zadnjih minuta, Ukrajina je predala „Gazpromu“ dokumente o tehničkoj mogućnosti prijema plina na ovom pravcu. Pratimo razvoj događaja koji će pokazati hoće li ovaj korak biti dovoljan za realan početak isporuke plina za Balkan, saopćeno je iz Pres-službe Ambasade Ruske Federacije u Bosni i Hercegovini.\nu 2008. prikupljena milijarda i 756 miliona KM javnih prihoda\n16.01.2009. u 10:31\nOmogućena proizvodnja u fabrici glinice "Birač"\n15.01.2009. u 17:01


TotalCar.rs » Kazne za parking ne zastarevaju posle godinu dana\nKazne za parking ne zastarevaju posle godinu dana\nKazne, novo, Parking\n0 komentara 3265 pregleda\nBeogradski “Parking servis” saopštio je da nikada nije ni naplaćivao kazne za nepropisno parkiranje, već dnevne parking karte, objašnjavajući da se “jednogodišnji rok zastarelosti ne primenjuje na potraživanja za usluge parkiranja”.\nKako navode u tom preduzeću, pružanje usluga parkiranja predstavlja komunalnu delatnost, a potraživanja za izvršene usluge parkiranja nisu usluge na koje se primenjuje jednogodišnji rok zastarelosti, jer se ne mogu podvesti pod usluge za koje je Zakon o obligacionim odnosima propisao taj rok.\n“Parking servis” je to naveo u saopštenju objavljenom povodom odluke Vrhovnog kasacionog suda (VKS) u jednom slučaju revizije i zahteva za tumačenje roka zastarelosti kod komunalnih potraživanja.\nU toj odluci se navodi da kazne za nepropisano parkiranje zastarevaju u roku od godinu dana, ako je vlasnik vozila fizičko lice, a u roku od tri godine ako je u pitanju pravno lice.\nIsti je slučaj i sa potraživanjima svih ostalih komunalih preduzeća.\nTaj pravni stav VKS je zauzeo poovodom slučaja iz 2003. i 2004. godine, a povodom kazni “Parkig servisa” zbog nepropisnog parkiranja.\nMeđutim, kako navode iz “Parking servisa”, stav jednog sudije VKS je suprotan desetogodišnjoj sudskoj praksi i svim dosadašnjim mišljenjima i stavovima sudova, iskazanim kroz brojne sudske odluke, od 2003. godine do danas.\n“Stanovište veća VKS izneto u presudi odnosi se samo na jedan predmet i to na potraživanja po osnovu doplatnih karata i primenu propisa koji više nisu na snazi, a stav postupajućeg Veća u jednom predmetu ne predstavlja stav VKS, niti se može smatrati izvorom prava, koji bi trebalo da poštuju sudovi”, naveli su u “Parking servisu”.\nZabranjen saobraćaj pored rimskog Koloseuma\nVeliko interesovanje za Ford, Infiniti i Volvo\n„Hibridi“ u Srbiji još pod ručnom\nIpak nećemo videti serijski IDx?\nŠpijunske fotke: Volkswagen Golf R (2014)\nFrancuska prodaje svoj udeo u PSA?


Stefan Milašinović koji se sumnjiči da je ubio Luku Žižića na Novom Beogradu krajem prošlog meseca tereti se i za ubistvo Nikole Zečevića zvanog Zeka u Kragujevcu u februaru prošle godine, saopštila je danas policija. Piše: Milica Vojinović Dvadesettrogodišnji Milašinović uhapšen je u Kraljevu nekoliko dana posle ubistva na Novom […]\nObjavio/la KRIK.rs 19/05/2022\nPolicija je zaplenila gotovo 50 kilograma marihuane i uhapsila tridesettrogodišnjeg muškarca u Sremskoj Mitrovici, saopštilo je danas Ministarstvo unutrašnjih poslova (MUP). Piše: Milica Vojinović Policajci su pronašli 48,8 kilograma marihuane kada su pregledali automobil osumnjičenog muškarca. Prilikom pretresa gepeka otkrili su 50 paketa ove droge koju su zaplenili, a muškarca […]\nAleksandar Milojević (foto: društvene mreže)\nAleksandar Milojević, sin kontroverznog političara sa Kosova Zorana Milojevića Zelje, vozio je službenu „škodu“ kosovske opštine Zubin Potok u Beogradu početkom 2020. godine, saznaje KRIK. Nije poznato otkud Milojeviću službeni automobil, a iz ove opštine nisu odgovorili na pitanja po kom osnovu su mu dali kola na korišćenje. Njegov otac […]\nilustracija (foto: KRIK)\nBačena bomba na pekaru na Novom Beogradu\nNepoznata osoba bacila je sinoć ručnu bombu na pekaru na Novom Beogradu, saopštilo je Više tužilaštvo u Beogradu i navelo da se za napadačem traga. Piše: Milica Vojinović Bomba je bačena na pekaru u Bulevaru Zorana Đinđića sinoć oko tri sata posle ponoći. Policija je obavestila tužilaštvo o ovom slučaju, […]\nBožidar Stolić (foto: M. Ćakić /KRIK)\nObjavio/la KRIK.rs 17/05/2022\nSuđenje inspektoru Stoliću za pokušaj iznude zakazano za jul\nPočetak suđenja bivšem inspektoru SBPOK-a Božidaru Stoliću i pripadniku BIA-e Mlađenu Klikovcu zbog pokušaja iznude zakazan je za početak jula u Višem sudu u Požarevcu, saznaje KRIK. Suđenje je zakazano nakon što je odbijena žalba sudije koja je smatrala da joj je preko reda dodeljen ovaj postupak. Stoliću se već […]\nDejan Lazarević (levo), Darko Šarić (u sredini) foto: KRIK\nSaslušani svedoci u slučaju protiv Šarića\nU Tužilaštvu za organizovani kriminal juče je saslušano devet osoba koje su svedočile o podmetanju bombe ispod automobila Gorana Nikolaševića za šta je osumnjičena grupa optuženog narko-bosa Darka Šarića, saznaje KRIK. Osim ovoga, Šarić se sumnjiči i za organizovanje ubistva svog nekada bliskog saradnika Milana Milovca zvanog Cigla. Piše: Milica […]\nObjavio/la KRIK.rs 16/05/2022\nVođa „grupe Amerika“ odslužio zatvorsku kaznu, ostaje u pritvoru pod novim optužbama\nIako je trebalo da izađe na slobodu pošto je odslužio 16 meseci zatvora zbog nelegalnog pištolja, vođa „grupe Amerika“ Mileta Miljanić ipak će ostati u pritvoru u Njujorku zbog optužbi za prevaru američkog državnog fonda, piše američki „Geng lend njuz“. Miljanićeva „grupa Amerika“ jedna je od najmoćnijih i najdugovečnijih balkanskih […]\nOtkrivene dve laboratorije marihuane, uhapšene dve osobe\nPolicija je otkrila dve laboratorije marihuane – u Starim Banovcima i u Batajnici, i uhapsila dve osobe zbog sumnje da su učestvovale u proizvodnji droge i dilovanju, saopštilo je danas Ministarstvo unutrašnjih poslova (MUP). Piše: Milica Vojinović U Starim Banovcima policajci su zatekli laboratoriju u kojoj se proizvodila marihuana, a […]


Hocu.ba Kako aplicirati za stipendiju Evropskog Foruma Alpbach? – Hocu.ba\nKako aplicirati za stipendiju Evropskog Foruma Alpbach?\nInicijativna Grupa Alpbach u Sarajevu (IGAS) održat će 15.3. u prostorijama Ekonomskog fakulteta Univerziteta u Sarajevu prezentaciju o stipendijama Evropskog Foruma Alpbach 2017, sa vrlo vrijednim i korisnim savjetima na koji način ispuniti aplikaciju te povećati svoje šanse za dobijanje stipendije za ovaj prestižni događaj.\nEvropski Forum Alpbach (EFA) jedna je od najuglednijih evropskih interdisciplinarnih konferencija, koja se još od 1945. godine održava u Austriji. EFA se ove godine održava u periodu od 16. augusta do 01. septembra, a krovna tema je „Confict and Cooperation“. Kao i svake godine, pored formalnog dijela, Forum nudi i izuzetno bogat kulturni program.\nČekamo vas 15.3. u 18h na Ekonomskom fakultetu Univerziteta u Sarajevu!\n« CMB: Konkurs za prijem novih članova\nSFF: Otvoren konkurs Talents Sarajevo 2017. za mlade filmadžije »


Gornji Milanovac: Norveška kuća od danas vlasništvo lokalne samouprave - Naši u svetu\nObjavljeno 26/02/19 u 21:01\nGORNJI MILANOVAC – Predsednik opštine Gornji Milanovac Dejan Kovačević rekao je da potpisivanjem ugovora o otkupu „Norveške kuće“ za oko 11,9 miliona dinara „stavljena tačka na višemesečne spekulacije“.\n„Lokalna samouprava će na najodgovorniji način brinuti o značajnom spomeniku kulture, kako bi uspomena na naše stradale internirce i prijateljstvo sa Kraljevinom Norveškom sijali punim sjajem“, rekao je Kovačević novinarima.\nKovačević je dodao da opštinska vlast u narednom periodu napraviti plan održavanja i rekonstrukcije tog objekta.\n„Norveška kuća“, koja je muzejski i ugostiteljski objekat, podignuta je 1987. godine u znak prijateljstva jugoslovenskog i norveškog naroda u Drugom svetskom ratu, a početkom novembra prošle godine otišla je u stečaj zbog duga od 362.577 dinara.\nAmbasador Norveške u Srbiji Arne Sanes Bjornstad pozdravio je otkup „Norveške kuće“ u Gornjem Milanovcu. „Mislim da je to veoma dobra vest“, rekao je Bjornstad u intervjuu agenciji Beta.\nOn je naveo da je ambasada razgovarala s Opštinom Gornji Milanovac i s organizacijom koja je donirala sredstva za zgradu jedno vreme.\n„Bilo je potrebno dosta toga promeniti oko Norveške kuće i obezbediti solidnu ekonomsku osnovu. Ovo je deo rešenja i veoma to pozdravljam“, dodao je Bjornstad.\nDugoviGornji MilanovacNorveška kućaOtkupStečaj\nProbni popis stanovništva u Srbiji donosi dve novine\nSvih 900 uzelo otpremnine, nekadašnji srpski gigant ide u istoriju\nVlada Srbije pokrila milionske gubitke Er Srbije


Nijesmo izdali Srbiju, KFOR garant mira – Plus Radio\nHome / Društvo / Nijesmo izdali Srbiju, KFOR garant mira\nNijesmo izdali Srbiju, KFOR garant mira\nBy Plus Radio on 07/07/2018 Vrijeme: 07:18\n„Cilj je bezbjednost i stabilnost u regionu“\nOdluka Crne Gore da pošalje dva oficira u misiju KFOR na Kosovu je ispravna i jedina moguća, kazao je ministar odbrane Predrag Bošković u intervjuu Radiju Crne Gore.\nOn je saopštio da je ta odluka donesena iz pragmatičnih razloga u cilju doprinosa regionalnoj bezbjednosti.\n„Smatramo da treba aktivno da se uključimo u pitanje regionalne bezbjednosti. Kosovo je naš dobar susjed, sa kojim želimo da gradimo najbolje moguće odnose. Želimo da iznutra vidimo stanje bezbjednosti na Kosovu. Zbog toga je ta naša odluka ispravna i jedina moguća. Shvatamo i frustriranost opozicije po tom pitanju“, kazao je Bošković i dodao da, oni koji se protive toj odluci, protive se i crnogorskoj nezavisnosti.\n„Crna Gora nije izdala Kosovo, jer Kosovo nije dio Crne Gore već samostalna država, Crna Gora nije izdala Srbiju, jer Crna Gora nije dio Srbije da bi mogla da izda Srbiju“, poručio je Bošković, za Radio CG\nOn je naveo da je bezbjednost regiona jedan od najvećih interesa Crne Gore.\n„Cilj je bezbjednost i stabilnost u regionu, a KFOR doprinosi miru i stabilnosti na Kosovu, ali i na Balkanu“, naveo je ministar odbrane.\nIzjave srpskog kolege Vulina, koji je kazao da odluka Crne Gore o slanju vojnika na Kosovo nije prijateljska, Bošković vidi kao emotivne i lične, prije nego utemeljene u stvarnosti i argumentima.\nBošković je podsjetio da je predsjednik Srbije Aleksandar Vučić rekao da je KFOR najveći garant stabilnosti i bezbjednosti srpske zajednice na Kosovu.\n„Ne vidim kako bi onda odluka Crne Gore mogla biti protiv toga ako je kompletna misija u cilju očuvanja srpske zajednice na Kosovu“, poručio je Bošković.\nBošković je uoči NATO samita, koji će biti održan u Briselu 11. i 12. jula, na kojem će Crna Gora prvi put učestvovati kao punopravna članica, kazao da će neke od tema tog skupa biti nova komandna struktura NATO, integracije NATO snaga, izdvajanja za odbranu…\nOn je naveo da se godinu nakon ulaska u NATO potvrđuje da je država donijela ispravnu odluku za dobrobit svih građana.\n„Najvažnije je da učlanjenje u NATO obezbjeđuje dugotrajni mir, stabilnost i bezbjednost i da opasnost od nekog novog sukoba, poput onih iz 90-ih godina prošlog vijeka, kada je Crna Gora u pitanju više ne može da se desi“, kazao je Bošković.\nOn je dodao da je se članstvo u NATO-u tiče i vladavine prava, što kako dodaje Bošković čini da se građani osjećaju sigurnije.\nDo kraja godine stižu još dva helikoptera\nGovoreći o airpolising sistemu, i činjenici da naše nebo čuvaju Grčka i Italija, Bošković je kazao da su benefiti višestruki, počevši od većeg broja komercijalnih letova do većih prihoda po tom osnovu.\n„Crna Gora nikada ne bi bila u mogućnosti da obezbijedi taj nivo zaštite neba, da nije postala članica NATO-a“, naveo je Bošković i dodao da taj NATO sistem kontrole neba, Crnu Goru ništa ne košta.\nBošković je ponovio da članstvo u Alijansi Crnu Goru godišnje košta 450.000 eura. Uz NATO je, kako je pojasnio ministar, i modernizacija Vojske Crne Gore, jeftinija.\nHelikopter spreman za požarnu sezonu\nGovoreći o nabaci tri višenamjenska helikoptera, Bošković je podsjetio da je jedna letjelica u aprilu stigla u Crnu Goru.\nU toku je obuka naših vojnika u Sloveniji za gašenje požara, i kako je dodao Bošković taj helikopter će od 15. jula biti spreman za pomoć u vanrednim situacijama.\nDruga dva, potpuno nova helikoptera, trebalo bi da stignu u Crnu Goru sredinom oktobra.\n„Do kraja godine imaćemo sva tri helikoptera u punom pogonu“, zaključio je Bošković za Radio CG.\n← Previous Story Katnić: Snimak sa tonom ne može biti dokaz\nNext Story → Bijelo Polje: Poginuo u fabrici


Takvih manipulacija ima i u presudi Ratku Mladiću kojom je osuđen na doživotni zatvor.\nDeo izdvojenog mišljenja sudije Nijambe koji je objavljen sa podnaslovom "Status žrtava" prenosimo u celosti:\nMora se naglasiti da svako nezakonito ubistvo u Srebrenici koje je bilo van borbe jeste za osudu, ali ta ubistva nisu vezana za gospodina Mladića.\nPretresno veće je pogrešilo što nije uradilo bilo kakvu analizu kojom bi se utvrdilo ko su žrtve ubistva, a koje smrti su proistekle iz alternativnih legitimnih razloga.\nPretresno veće se oslonilo na presuđene činjenice da bi utvrdilo da su svi muslimani u Srebrenici bili žrtve zločina i da su svi bili civili.\nPri tome je Pretresno veće zanemarilo sopstveni nalaz da su naoružani elementi kolone muškaraca u Srebrenici imali gubitaka.\nPretresno veće je dalje zanemarilo sopstvenog eksperta za demografiju, svedoka tužilaštva Evu Tabo, čiji su dokazi ukazali na da su 70 posto žrtava bili registrovani vojnici Armije Bosne i Hercegovine.\nTakođe je zanemario dokaze koji pobijaju presuđenu činjenicu i pokazuju da su tela u masovne grobnice dovožena sa različitih događaja, u različitim godinama i uključivali su legitimne žrtve borbe, kao što su samoubistva, minska polja, napadi „kamikaza“ itd.\nI odbrana i tužilaštvo forenzičari u vezi sa navodnim povezima za oči rekli su da su to mogle biti marame koje su stavljane preko očiju tela koja su istrulila, marame kakve se vide na snimcima na borcima ABiH koji su došli iz Srebrenice u Tuzlu.\nZbog toga nedostatak analize od strane Pretresnog veća nije uspeo da utvrdi broj žrtava i njihov odnos prema bilo kom zločinu, a kamoli prema genocidu.\nU svetlu gore navedenog, smatram da je Pretresno veće pogrešilo osuđujući gospodina Mladića za zločine povezani sa UZP-om u Srebrenici, uključujući genocid. Stoga bih odobrila 5. osnov njegovog žalba u celosti.


Početak/Hronika/Povređen biciklista u saobraćajnoj nezgodi\nBiciklista star 40 godina povređen je u sudaru sa automobilom, koji se dogodio juče oko 13,30 časova, na raskrsnici ulice Vojvode Putnika i Trga Mije Stanimirovića.\n„U saobraćajnoj nezgodi učestvovali su automobil „folksvagen“ niških registarskih oznaka, kojim je upravljao muškarac 2002. iz Niša i bicikl, kojim je upravljao muškarac 1980. godište iz Niša. U nezgodi je povređen biciklista“, kažu u policiji.\nEkipa Hitne pomoći je zbrinula povređenog muškarca na licu mesta, nakon čega je prevezen u Urgentni centar na dalju dijagnostiku i lečenje.\nPrema nezvaničnim informacijama 40-godišnji biciklista zadobio je lake telesne povrede.\nPolicija je obavestila Osnovno javno tužilaštvo, a uzrok nezgode se utvrđuje.\nHitna pomoć policija povređen biciklista saobraćajna nezgoda Sudar\nPronađeno telo muškarca u Moravi kraj Niša\nPrilikom pretresa stana policija kod dvojice muškaraca pronašla heroin i marihuanu


Erdogan: Turska će do kraja godine dostići dvocifrene brojke ekonomskog rasta - Akta.ba\nPredsjednik Turske Recep Tayyip Erdogan izjavio je da vjeruje da će Turska do kraja godine dostići dvocifrene brojke ekonomskog rasta\n04.11.2021. 12:33 / Izvor: Fena\n"Iako međunarodne agencije procjenjuju rast od devet posto, smatramo da ćemo do kraja godine dostići dvocifrene brojke ekonomskog rasta", rekao je Erdogan u videoporuci povodom samita "Turska 2023." koji se održava u organizaciji Turkuvaz Media.\n"Također, naša država je u 2020. godini ostvarila rast od 1,8 posto, a nastavila je uzlazni trend tako što je ostvarila stope rasta od 7,2 posto i 21,7 posto u prva dva kvartala ove godine. Oborili smo važan rekord u izvozu, premašivši po prvi put u historiji nivo od 212 milijardi dolara", rekao je Erdogan.\n"Nastavićemo s napretkom Turske na osnovama proizvodnje, izvoza, investicija i zapošljavanja, ne obazirući se na one koji prizivaju katastrofu", kazao je.\n"Poduzimamo potrebne napore da minimiziramo efekte izazvane narušenom ekonomskom ravnotežom na globalnom nivou zbog pandemije koronavirusa", istakao je turski čelnik.\n"Međutim, dok čovječanstvo rješava probleme vezane za zdravstvenu dimenziju pandemije, ovaj put se suočava sa različitim problemima izazvanim pandemijom. Globalna inflacija, baš poput ekonomske recesije prošle godine, najozbiljniji je problem s kojim se čovječanstvo danas suočava. Prazne police u marketima zbog prekida u lancima snabdevanja također je jedna od činjenica ovog doba", rekao je Erdogan.


Veliko interesovanje: U prodaji još 5.000 ulaznica za Srbija - Vels - Sportskacentrala.com\nVeliko interesovanje: U prodaji još 5.000 ulaznica za Srbija - Vels11.06.2017 14:23hZa večerašnju utakmicu između Srbije i Velsa vlada veliko interesovanje, poručuju iz Fudbalskog saveza Srbije. Ulaznice za ovaj meč su rasprodate, pa je FSS štampao dodatnih 5.000 karata, koje mogu da se kupe na blagajni stadiona Partizana.\n- Zbog ogromnog interesovanja navijača za utakmicu Srbija - Vels i rasprodatih karata, FSS je odštampao dodatnih 5.000 karata za mesta koja nisu ni bila planirana za prodaju i te karte naći će se na blagajni stadiona Partizana od 14 sati. Pozivam sve navijače koji nisu našli karte da iskoriste ovu dodatnu i poslednju šansu da prisustvuju ovom možda i istorijskom meču, rekao je Tanjugu portparol FSS Milan Vuković.\nUtakmica između Srbije i Velsa igra se od 20.45 sati na stadionu "Rajko Mitić".